hotchpotch/miracl-hf-unified huggingface dataset:
พระราชพิธีสถาปนาสมเด็จพระบรมโอรสาธิราชฯ สยามมกุฎราชกุมาร
บทความนี้รวบรวมการประกอบ พระราชพิธีสถาปนาเฉลิมพระนามาภิไธย สมเด็จพระบรมโอรสาธิราชฯ สยามมกุฎราชกุมาร พระองค์ต่างๆ
ภายหลังกรมพระราชวังบวรวิไชยชาญ กรมพระราชวังบวรสถานมงคลพระองค์สุดท้ายเสด็จทิวงคตแล้ว ก็ไม่มีการสถาปนาผู้ใดขึ้นเป็นกรมพระราชวังบวรสถานมงคลอีก เพราะว่า พระบาทสมเด็จพระจุลจอมเกล้าเจ้าอยู่หัว ทรงมีพระราชดำริว่า ตำแหน่งกรมพระราชวังบวรสถานมงคลไม่เหมาะสมกับกาลสมัย และอาจทำให้ชาวต่างประเทศเข้าใจสับสน และมีพระราชดำริว่า พระราชอิสริยยศ "สมเด็จพระบรมโอรสาธิราชฯ สยามมกุฎราชกุมาร" ซึ่งเรียกว่า "สมเด็จหน่อพระพุทธเจ้า" ที่ได้ตั้งขึ้นไว้ตั้งแต่ครั้งสมเด็จพระรามาธิบดีที่ 1 ครั้งกรุงเก่า เป็นตำแหน่งที่สอดคล้องตามแบบอย่างการสืบสันตติวงศ์ของพระมหากษัตริย์ในนานาอารยประเทศที่มีราชประเพณีแต่งตั้งพระราชโอรสองค์ใหญ่เป็นมกุฎราชกุมารดำรงตำแหน่งรัชทายาท
ด้วยเหตุนี้ พระองค์จึงทรงพระกรุณาโปรดเกล้าฯ ให้ตั้งพระราชพิธีมหาพิไชยมงคลลงสรงสนานเฉลิมพระปรมาภิไธยสถาปนาสมเด็จพระเจ้าลูกยาเธอ เจ้าฟ้ามหาวชิรุณหิศ ขึ้นเป็น "สมเด็จพระบรมโอรสาธิราช สยามมกุฎราชกุมาร" เมื่อวันที่ 14 มกราคม พ.ศ. 2429 มีพระนามตามจารึกสุพรรณบัฏว่า
นับเป็นครั้งแรกในสมัยกรุงรัตนโกสินทร์ ที่มีตำแหน่งสยามมกุฎราชกุมาร เป็นตำแหน่งรัชทายาท แทนตำแหน่งพระมหาอุปราช กรมพระราชวังบวรสถานมงคล หรือ วังหน้า ซึ่งเป็นตำแหน่งที่มีมาตั้งแต่สมัยกรุงศรีอยุธยา ในการนี้สมเด็จพระราชินีนาถวิกตอเรียได้ส่งโทรเลขมาอำนวยพรสมเด็จพระบรมโอรสาธิราชฯ สยามมกุฎราชกุมารด้วย
หลังจากสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ได้เสด็จสวรรคตเมื่อวันที่ 4 มกราคม พ.ศ. 2437 พระบาทสมเด็จพระจุลจอมเกล้าเจ้าอยู่หัว จึงมีพระบรมราชโองการโปรดเกล้าฯ ให้สถาปนาสมเด็จพระเจ้าลูกยาเธอ เจ้าฟ้ามหาวชิราวุธ กรมขุนเทพทวารวดี ซึ่งทรงดำรงพระเกียรติยศเป็นลำดับที่สองรองจากสมเด็จพระเชษฐา และกำลังทรงศึกษาอยู่ ณ สหราชอาณาจักร ขึ้นเป็นสมเด็จพระบรมโอรสาธิราชฯ สยามมกุฎราชกุมาร พระองค์ที่ 2 แห่งราชวงศ์จักรี เมื่อวันที่ 20 มกราคม พ.ศ. 2437 มีพระนามว่า ""สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร""
พระราชพิธีจารึกพระสุพรรณบัฏและพระราชลัญจกร ณ พระอุโบสถ วัดพระศรีรัตนศาสดาราม พระบรมมหาราชวัง
พระราชพิธีศรีสัจจปาน การเสกน้ำพระพัฒน์สัตยา ณ พระอุโบสถ วัดพระศรีรัตนศาสดาราม พระบรมมหาราชวัง และพระราชพิธีทรงบำเพ็ญพระราชกุศลทักษิณานุประทาน ณ พระที่นั่งอมรินทรวินิจฉัยมไหสูริยพิมาน ในพระบรมมหาราชวัง
พระราชพิธีสถาปนาเฉลิมพระนามาภิไธย ณ พระที่นั่งอนันตสมาคม พระราชวังดุสิต ทรงพระกรุณาโปรดเกล้าโปรดกระหม่อมให้อาลักษณ์กองประกาศิต สำนักนายกรัฐมนตรี อ่านประกาศกระแสพระบรมราชโองการสถาปนาเฉลิมพระนามาภิไธยสมเด็จพระเจ้าลูกยาเธอ เจ้าฟ้าวชิราลงกรณ์ตมาที่จารึกในพระสุพรรณบัฏว่า "สมเด็จพระบรมโอรสาธิราช เจ้าฟ้ามหาวชิราลงกรณ์ บดินทรเทพวรางกูร สิริกิติยสมบูรณ์สวางควัฒน์ วรขัตติยราชสันตติวงศ์ มหิตลพงศอดุลยเดช จักรันเรศยุพราชวิสุทธ สยามมกุฎราชกุมาร มุสิกนาม" และประกอบพระราชพิธีถือน้ำพระพิพัฒน์สัตยา ณ พระอุโบสถ วัดพระศรีรัตนศาสดาราม พระบรมมหาราชวัง พระราชครูวามเทพมุนีประกอบพิธีแช่งน้ำ ด้วยการร่ายพระเวท อ่านโองการแช่น้ำ เชิญพระแสงศร พระแสงราชศัตราวุธสำคัญ พระแสงประจำรัชกาล แทงน้ำในขันพระสาคร หลังจากจบพิธีแช่งน้ำ สมเด็จพระบรมโอรสาธิราชฯ สยามมกุฎราชกุมาร ทรงถวายสัตย์ปฏิญาณความว่า "จะทรงรักษาเกียรติยศและอิสริยศักดิ์ที่พระราชทานไว้เสมอ"
มหกรรมปั้นทรายโลก
มหกรรมปั้นทรายโลกของไทย (World Sand Sculpture Festival of Thailand) หรือปราสาททราย เริ่มเปิดให้ชมตั้งแต่วันที่ 28 พฤศจิกายน พ.ศ. 2550 มีพื้นที่จอดรถ 500 คัน เป็นการปั้นทรายในด้านศิลปกรรมต่าง ๆ ของทั่วโลก และในไทย ภายหลังได้เปลี่ยนชื่อเป็น ปราสาททราย อยู่ด้านหลัง ห้างบิ๊กซี (เดิมเป็นห้างคาร์ฟูร์)
งานมหกรรมปั้นทรายโลกได้ถือกำเนิดเมื่อ 14 ปี มาแล้วในแถบทวีปยุโรป มีการจัดสร้างประติมากรรมทรายขนาดใหญ่ทั้งกลางแจ้งและภายในอาคาร ในประเทศต่างๆ โดยเฉพาะในประเทศเนเธอร์แลนด์มีการจัดงานหลายครั้ง ในปี 2007 งานที่ Haarlemmermeer เป็นงานมหกรรมปั้นทรายภายในอาคารที่ใหญ่ที่สุดของโลก
ความเป็นมาในประเทศไทย นาย Klass Eppo Vogel ได้วางแผนการจัดงานมหกรรมปั้นทรายโลก ได้ทำการค้นคว้าการสร้างสิ่งก่อสร้างปั้นทรายโลกในประเทศไทย บริษัท เอ็ดดูเทนเม้นท์ เพลนเน็ท จำกัด ได้ร่วมมือกับ สำนักงานเทศบาลเมืองฉะเชิงเทรา ได้จัดงานนี้ขึ้น เพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช เนื่องในวโรกาสมหามงคลเฉลิมพระชนมายุ 80 พรรษา ด้วยผลงานกว่า 30 ชิ้นงาน การจัดงานมหกรรมปั้นทราย เป็นที่นิยมในทวีปยุโรป โดยเคยจัดงานมาแล้ว ในประเทศ เยอรมนี อังกฤษ ฝรั่งเศส เบลเยี่ยม ฮอลแลนด์ ฯลฯ
จัดแสดงได้ 3 โซนคือ
โซนที่ 1 จัดแสดงราศีต่างๆ และเทพประจำวันเกิด
โซนที่ 2 จัดแสดงที่มืด พร้อม แสง สี เสียง เป็นศิลปวัฒนธรรมไทย รวมทั้งละครในเรื่องราวต่าง ๆ ของไทย ตัวอย่างเช่น สุดสาคร นางเงือก พระอภัยมณี เหรียญหลวงปู่ทวดแห่งวัดช้างให้ ศึกยุทธหัตถี วัดโสธรวรารามวรวิหาร กินรี อนุสาวรีย์สุนทรภู่ วัดพระศรีรัตนศาสดาราม หนุมานอ้าปาก รูปปั้นยักษ์ นางผีเสื้อสมุทร
โซนที่ 3 เป็นส่วนของการจัดการแสดงประติมากรรมทรายนานาชาติ ที่จัดแสดงไว้อย่าง เช่น กำแพงเมืองจีน กองทัพทหารแห่งราชวงศ์ฉิน มังกรของประเทศจีน โรงอุปรากรซิดนีย์ หอนาฬิกาบิ๊กเบน ฯลฯ
หัสตินาปุระ
กรุงหัสตินาปุระ (เทวนาครี: हस्‍तिनापुर) เป็นเมืองหนึ่งในเรื่องมหาภารตะ ปัจจุบันอยู่ในรัฐอุตตรประเทศ ประเทศอินเดีย ในอดีตมีกษัตริย์ปกครองหลายพระองค์ อันประกอบไปด้วยศักดิ์ศรี แย้มนัดดา. ภารตนิยาย. กรุงเทพ : สำนักพิมพ์แม่คำฝาง, 2547.
ทรีคัลเลอรส์
ภาพยนตร์ไตรภาค ทรี คัลเลอร์ส (, , ) เป็นภาพยนตร์สามเรื่อง ที่กำกับโดยคริสซ์ตอฟ เคียสลอฟสกี้ (Krzysztof Kieślowski) ผู้กำกับชาวโปแลนด์ ในปี พ.ศ. 2536 โดยเนื้อหาในแต่ละภาค มีเค้าโครงมาจาก สีธงชาติฝรั่งเศส และคำขวัญประจำชาติของสาธารณรัฐฝรั่งเศส คือ "เสรีภาพ เสมอภาค ภราดรภาพ" ภาพยนตร์ทั้งสามภาค มี 2 ภาค พูดภาษาฝรั่งเศส และอีกภาคหนึ่ง พูดภาษาโปแลนด์
ภาพยนตร์ทั้งสามภาค เขียนบทโดย คริสซ์ตอฟ เคียสลอฟสกี้ ร่วมกับ คริสซ์ตอฟ พิซซิวิคซ์ (Krzysztof Piesiewicz) เป็นภาพยนตร์เรื่องสุดท้ายของเคียสลอฟสกี้ ก่อนจะเสียชีวิตในปี พ.ศ. 2539
บิโกร
MA-05 บิโกร (ญี่ปุ่น:"ビグロ" ;อังกฤษ:Bigro) เป็นโมบิลอาเมอร์ของอาณาจักรซีอ้อนซึ่งมีบทบาทในอะนิเมะ โมบิลสูทกันดั้มและได้รับการออกแบบโดยคุนิโอะ โอคาวาระ
บิโกรเป็นโมบิลอาเมอร์ที่ดัดแปลงมาจาก MIP-X1ซึ่งเป็นโมบิลอาเมอร์ที่บริษัทMIPพัฒนาก่อนเริ่มสงคราม บิโกรมีจุดเด่นที่ติดตั้งท่อขับดันซึ่งมีกำลังสูงไว้ทำให้มีความเร็วสูงมาก บิโกรติดตั้งกงเล็บขนาดใหญ่ไว้เหมือนแขนซึ่งสามารถใช้จับโมบิลสูทของศัตรูได้ เนื่องจากมีกำลังมาก บิโกรจึงติดตั้งปืนอนุภาคที่มีอานุภาพสูงและมิสไซล์ลันเชอร์ไว้เป็นอาวุธจึงมีพลังทำลายในระยะไกลที่รุนแรง แต่เนื่องจากรูปร่างของบิโกรนั้นไม่เหมาะกับการต่อสู้ในระยะประชิดตัวจึงมักใช้ในการโจมตียานรบมากกว่า บิโกรมีค่าใช้จ่ายในการผลิตที่สูง ตลอดช่วงสงครามหนึ่งปีมีบิโกรที่สร้างเสร็จสมบูรณ์จำนวน12เครื่องเท่านั้น
ในโมบิลสูทกันดั้มฉบับฉายทางโทรทัศน์ บิโกรมีบทบาทในตอนที่31 ซึ่งทอควานใช้บิโกรไล่ตามยานไวต์เบสที่กำลังหนีจากยานซันซิบาร์ของชาร์ อัสนาเบิลและถูก RX-78-2 กันดั้มของอามุโร่ เรย์ทำลาย ในช่วงท้ายของเรื่อง บิโกรยังปรากฏในฉากหลังระหว่างการสู้รบที่ปราการอวกาศ อบาโออากู
MA-05Ad บิกแรงก์ (ญี่ปุ่น:"ビグ・ラング" ;อังกฤษ:Big-Rang) เป็นรุ่นพิเศษของบิโกรซึ่งมีบทบาทสำคัญในโอวีเอคอมพิวเตอร์กราฟิกส์ โมบิลสูทกันดั้มเอ็มเอสอิกลู : อโพคาลีป 0079 โดยเป็นหุ่นตัวเอกในตอนจบและได้รับการออกแบบโดยฮาจิเมะ คาโทกิ
บิกแรงก์ได้รับการออกแบบมาเพื่อให้เป็นยูนิตสนับสนุนการสู้รบของโมบิลพ็อด MP-02A อ็อกโก โดยติดบิโกรไว้บนตัวถังของยานรบซึ่งดัดแปลงจนเป็นเหมือนเกราะกระโปรงขนาดใหญ่ ทำให้เป็นโมบิลอาเมอร์ที่มีขนาดใหญ่ที่สุดในช่วงสงครามหนึ่งปี บิกแรงก์สามารถเก็บอ็อกโกไว้ในตัวเพื่อทำการซ่อมบำรุงได้ ทำให้อ็อกโกสามารถสู้รบได้เป็นเวลานาน นอกจากอาวุธเดิมที่ติดบนบิโกรแล้ว บิกแรงก์ยังมีมิสไซล์ต่อต้านยานรบและพลุป้องกันบีมติดตั้งไว้ ซึ่งพลุนี้จะกระจายอนุภาคไมนอฟสกี้อย่างหนาแน่นออกมาเพื่อป้องกันบีมที่ยิงจากภายนอก บิกแรงก์ยังมีกำลังเพิ่มจากเครื่องกำเนิดพลังงานของยานรบ จึงสามารถยิงปืนใหญ่มหาอนุภาคได้รุนแรงกว่าเดิมมาก จุดอ่อนสำคัญของบิกแรงก์ก็คือความเร็วที่ต่ำมาก
บิกแรงก์ออกรบในวันสุดท้ายของสงครามหนึ่งปีที่อบาโออากูโดยมีโอลิเวอร์ มาย วิศวกรผู้สังเกตการของหน่วย603เป็นนักบิน ซึ่งโอลิเวอร์สามารถจมยานชั้นซาลามิสและแม็กเจลแลนรวมถึงหกลำในการต่อสู้ก่อนที่บิกแรงก์จะถูกทำลาย ส่วนโอลิเวอร์นั้นรอดมาได้
ปรากฏตัวในวิดีโอเกม GUNDAM TACTICS -MOBILITY FLEET 0079 เป็นบิโกรที่ได้รับการปรับปรุงให้สามารถต่อสู้กับโมบิลสูทได้ดีขึ้น โดยติดบีมแคนน่อนไว้ที่กรงเล็บทั้งสองข้าง ซึ่งแขนกลนี้ได้รับการดัดแปลงให้สามารถพับเก็บไว้ใต้ส่วนลำตัวได้ บิโกรไมเยอร์มีส่วนลำตัวที่เพรียวกว่าบิโกรโดยเอามิสไซล์ลันเชอร์ออกไปและติดตั้งท่อขับดันเพิ่มให้มีความเร็วมากกว่าเดิม
กลยุทธ์แสร้งปล่อยเพื่อจับ
กลยุทธ์แสร้งปล่อยเพื่อจับ หรือ อวี้ฉินกู้จ้ง (; ) เป็นกลยุทธ์ที่มีความหมายถึงการใช้สติปัญญาในการวางแผน การจับเชลยศึกสงครามได้นั้นถ้าหากบีบคั้นจนเกินไปจนไม่สามารถรีดเอาความต่าง ๆ ได้ เปรียบประหนึ่ง ""สุนัขที่จนตรอก ย่อมต่อสู้จนสุดชีวิต"" การปล่อยศัตรูให้เป็นฝ่ายหลบหนีก็จักเป็นการทำลายขวัญและกำลังใจ ความเหิมเกริมของศัตรูได้ การปล่อยศัตรูหลบหนีจะต้องนำกำลังไล่ติดตามอย่าลดละ เพื่อเป็นการบั่นทอนกำลังทหารของศัตรูให้อ่อนแรง กะปลกกะเปลี้ย ครั้นเมื่อหมดสิ้นเรี่ยวแรง มิได้มีใจคิดต่อสู้ด้วยก็จะยอมจำนนสวามิภักดิ์ เมื่อนั้นจึงจับเอาเป็นเชลยได้โดยง่าย ซึ่งเป็นการทำศึกสงครามที่ไม่เสียเลือดเนื้อและกำลังทหาร อีกทั้งยังเป็นเหตุให้ศัตรูแตกพ่ายยับเยินไปเอง ตัวอย่างการนำเอากลยุทธ์แสร้งปล่อยเพื่อจับไปใช้ได้แก่ขงเบ้งที่ทำศึกสงครามกับเบ้งเฮ็ก เมื่อจับได้เป็นเชลยก็ปล่อยตัวเสียเพื่อให้เบ้งเฮ็กไปรวบรวมผู้คนมาต่อสู้อีกครั้ง จนกระทั่งยอมแพ้และสวามิภักดิ์ต่อขงเบ้ง
กลยุทธ์โยนกระเบื้องล่อหยก
กลยุทธ์โยนกระเบื้องล่อหยก หรือ เพาจวนอิ่วอวี้ (; ) เป็นกลยุทธ์ที่มีความหมายถึงการใช้สิ่งใดที่มีความคล้ายคลึงกันในการหลอกล่อศัตรู ให้ศัตรูเกิดความสับสนและต้องกลอุบายแตกพ่ายไป การใช้กลยุทธ์โยนกระเบื้องล่อหยกนี้ เป็นกลยุทธ์ที่กำหนดขึ้นตามสภาพรูปธรรมของศัตรู ในยามทำศึกสงครามเมื่อได้รบพุ่งกับศัตรู แม่ทัพหรือขุนศึกฝ่ายตรงข้ามมีแต่ความโง่เง่า มิรู้จักการพลิกแพลงกลยุทธ์ในเชิงรบ จักหลอกล่อด้วยผลประโยชน์ อำนาจวาสนา ถ้าศัตรูหลงในลาภยศต่าง ๆ มิรู้ผลร้าย ขาดการไตร่ตรองใคร่ครวญในกลอุบาย ก็สามารถลอบซุ่มทหารโจมตีเอาชนะมาเป็นของตนได้โดยง่าย ตัวอย่างการนำเอากลยุทธ์โยนกระเบื้องล่อหยกไปใช้ได้แก่ขงเบ้งที่พึงพอใจฝีมือเกียงอุยจึงอยากได้ตัวไว้ จึงยอมเสียแฮหัวหลิมซึ่งมีตำแหน่งเป็นถึงบุตรเขยของโจโฉเพียงเพื่อให้ได้มาซึ่งนายทหารที่มีสติปัญญาเป็นเลิศ
กลยุทธ์จับโจรเอาหัวโจก
กลยุทธ์จับโจรเอาหัวโจก หรือ ฉินเจ๋ยฉินหวาง (; ) เป็นกลยุทธ์ที่มีความหมายถึงการทำศึกสงคราม จักต้องบุกเข้าโจมตีศัตรูในจุดที่เป็นจุดยุทธศาสตร์ของกองทัพ เพื่อสลายกำลังของศัตรูให้แตกกระจาย ศัตรูที่มีแม่ทัพฝีมือดีในการทำศึกสงครามย่อมเป็นขวัญและกำลังใจของเหล่าทหาร การวางแผนใช้กลอุบายหลอกล่อเอาชนะแม่ทัพที่มีฝีมือในเชิงยุทธ์ที่เก่งกาจ จักให้ต้องกลอุบายที่สับสน หลอกล่อให้หลงทิศและขจัดไปเสียให้พ้น เสมือน "มังกรสู้บนปฐพี ก็อับจนหมดหนทาง" ซึ่งเปรียบประหนึ่งดุจมังกรในท้องทะเล อาจหาญขึ้นมาต่อสู้กับศัตรูบนผืนแผ่นดิน ก็ย่อมได้รับความปราชัยแก่ศัตรูได้โดยง่าย ตัวอย่างการนำเอากลยุทธ์จับโจรเอาหัวโจกไปใช้ได้แก่ขงเบ้งที่มีความกริ่งเกรงต่อสุมาอี้ในการทำศึกสงครามกับวุยก๊กจึงวางกลอุบายขจัดสุมาอี้ ซึ่งเมื่อปราศจากสุมาอี้แล้วขงเบ้งก็ไม่เกรงกลัวต่อความยิ่งใหญ่ของกองทัพวุยก๊กอีกต่อไป
กลยุทธ์ถอนฟืนใต้กระทะ
กลยุทธ์ถอนฟืนใต้กระทะ หรือ ฝูตี่โชวซิน (; ) เป็นกลยุทธ์ที่มีความหมายถึงการพิเคราะห์เปรียบเทียบกำลังของศัตรูในการทำศึกสงคราม ถ้ากองทัพมีน้อยกว่าควรพึงหาทางบั่นทอนขวัญและกำลังใจ ความฮึกเหิมของศัตรูให้ลดน้อยถอยลง คัมภีร์อี้จิงกล่าวว่า ""ดุจฟ้าอยู่เหนือน้ำ"" โดยคำว่า "น้ำ" หมายถึงความแข็งแกร่ง คำว่า "ฟ้า" หมายถึงความอ่อนแอ เมื่อรวมกันแล้ว "ดุจฟ้าอยู่เหนือน้ำ" หมายความถึงความอ่อนชนะความแข็ง คือการพึงใช้วิธีอ่อนพิชิตแข็ง ฉกฉวยจังหวะและโอกาสในการทำลายกองทัพส่วนหนึ่งของศัตรูให้แตกพ่ายย่อยยับในภายหลัง ตัวอย่างการนำเอากลยุทธ์ถอนฟืนใต้กระทะไปใช้ได้แก่เกียงอุยที่วางกลอุบายให้พระเจ้าโจฮวนหลงเชื่อว่าเตงงายคิดหมายตั้งตนเองเป็นใหญ่และสั่งให้จับไปฆ่า
กลยุทธ์กวนน้ำจับปลา
กลยุทธ์กวนน้ำจับปลา หรือ หุนเสว่ยออวี๋ (; ) เป็นกลยุทธ์ที่มีความหมายถึงการรู้จักฉกฉวยจังหวะที่ศัตรูเกิดความปั่นป่วนภายในกองทัพให้เป็นประโยชน์ แย่งยึดเอาผลประโยชน์นั้นมาเป็นของตน นำกำลังทหารบุกเข้าโจมตีเพื่อให้ได้มาซึ่งชัยชนะ การเอาชัยชนะจากศัตรูโดยอาศัยความปั่นปวนภายในกองทัพ เป็นดุจดั่งพายุฝนที่พัดกระหน่ำในยามค่ำคืน ภูมิประเทศที่ต่ำกว่าก็จักขังน้ำฝนไว้เป็นแอ่ง ธรรมชาติของมนุษย์เมื่อสัมผัสกับไอเย็นและละอองฝนจักเข้าสู่ห้วงนิทรา การเฝ้าระวังเวรยามย่อมหละหลวม กองกำลังป้องแนวสำคัญย่อมเพิกเฉยต่อหน้าที่ ทำให้สามารถบุกเข้าโจมตียึดครองได้โดยง่าย ตัวอย่างการนำเอากลยุทธ์กวนน้ำจับปลาไปใช้ได้แก่อ้วนเสี้ยวที่วางกลอุบายหลอกใช้กองซุนจ้านในการนำกองกำลังทหารบุกร่วมเข้าโจมตียึดเอาเกงจิ๋วจากฮันฮก
กลยุทธ์จักจั่นลอกคราบ
กลยุทธ์จักจั่นลอกคราบ หรือ จินฉานทวอเชี่ยว (; ) เป็นกลยุทธ์ที่มีความหมายถึงการรักษาไว้ซึ่งตามแบบแผนการจัดแนวรบในรูปแบบเดิม ให้แลดูสง่าและน่าเกรงขาม เป็นการหลอกล่อไม่ให้ศัตรูเกิดความสงสัย ไม่กล้าผลีผลามนำกำลังทหารบุกเข้าโจมตี เมื่อรักษาแนวรบไว้เป็นตั้งมั่นแล้วจึงแสร้งถอยทัพอย่างปกปิด เคลื่อนกำลังทหารให้หลบหลีกไป คัมภีร์อี้จิงกล่าวว่า ""เลี่ยงเพื่อสลายลวง"" โดยคำว่า "เลี่ยง" หมายถึงการหลบหลีก คำว่า "ลวง" หมายถึงการทำให้เกิดความสับสนงงงวย เมื่อรวมกันแล้ว "เลี่ยงเพื่อสลายลวง" หมายความถึงการหลบหลีกโดยมิให้ผู้ใดล่วงรู้ ซึ่งนับว่าเป็นกลยุทธ์ในการถอยทัพโดยไม่เกิดความกระโตกกระตาก เพื่อให้บรรลุยังเป้าหมายที่ได้กำหนดไว้ หรือเป็นการหลีกเลี่ยงความสูญเสียเลือดเนื้อหรือการปะทะที่อาจเกิดขึ้นในกองทัพ ตัวอย่างการนำเอากลยุทธ์จักจั่นลอกคราบไปใช้ได้แก่ขงเบ้งที่วางกลอุบายอำพรางการถอยทัพกลับจ๊กก๊กในการบุกวุยก๊กครั้งที่ 5 โดยไม่ให้สุมาอี้ล่วงรู้และนำกำลังทหารติดตามมา
กลยุทธ์ปิดประตูจับโจร
กลยุทธ์ปิดประตูจับโจร หรือ กวนเหมินจวอเจ๋ย (; ) เป็นกลยุทธ์ที่มีความหมายถึงเมื่อต้องเผชิญหน้ากับศัตรูที่มีความอ่อนแอแลด้วยจำนวนที่น้อยนิด พึงตีโอบล้อมแล้วบุกทำลายเสียให้สิ้นซาก เพื่อเป็นการป้องกันไม่ให้เป็นภัยต่อไปในภายหลัง คัมภีร์อี้จิ้งกล่าวว่า ""ปล่อยมิเป็นคุณซึ่งติดพัน"" โดยคำว่า "ปล่อย" หมายความถึงการแตกกระจายออกเป็นกองเล็กกองน้อยของศัตรู พละกำลังย่อมอ่อนเปลี้ย ไร้สมรรถนะ เสียขวัญและกำลังใจในการต่อสู้ คำว่า "ติดพัน" หมายความถึงการติดตามไล่ล่าอย่างไม่ลดละทั้งระยะทางใกล้หรือไกล ซึ่งคำว่า "มิเป็นคุณติดพัน" ก็คือเมื่อแม้นศัตรูจะแตกออกเป็นกองเล็กกองน้อย หากในการทำศึกสงครามแล้วปล่อยให้หลบหนีไปได้ด้วยเหตุอันใดก็ตาม แม้จะเป็นเพียงกองเล็ก ๆ แต่อาจนำภัยหวนย้อนกลับมาสร้างความยุ่งยากได้ในภายหลังจนต้องไล่ติดตามเพื่อทำลายเสีย เช่นนี้มิเป็นประโยชน์ในการทำศึกสงคราม ตัวอย่างการนำเอากลยุทธ์ปิดประตูจับโจรไปใช้ได้แก่ลิบองที่วางกลอุบายดักจับกวนอูและกวนเป๋งที่นำกำลังทหารหวนกลับมาตีเกงจิ๋วคืน หลังจากกวนอูพลาดท่าเสียทีให้แก่ซุนกวน
กลยุทธ์คบไกลตีใกล้
กลยุทธ์คบไกลตีใกล้ หรือ เหวี่ยนเจียวจิ้นกง (; ) เป็นกลยุทธ์ที่มีความหมายถึงเมื่อถูกจำกัดโดยสภาพภูมิศาสตร์ ควรจักตีเอาศัตรูที่อยู่ในบริเวณใกล้ตัวจึงจะเป็นประโยชน์ การบุกโจมตีศัตรูที่อยู่ห่างไกลออกไป จักกลายเป็นผลร้ายแก่กองทัพ คัมภีร์อี้จิงกล่าวว่า ""เปลวไฟลอยขึ้น น้ำบึงไหลลง บุรุษจักร่วมกันเพราะความผิดแผก"" หมายความถึงในการหยิบยื่นไมตรีเพื่อผูกมิตรสัมพันธ์นั้น แม้นความคิดเห็นแต่ละฝ่ายอาจไม่ตรงกัน ก็สามารถที่จะยุติความขัดแย้ง และสามารถที่จะจับมือร่วมกันทำศึกสงครามได้ในชั่วระยะเวลาหนึ่ง ดังนั้นเมื่อต้องเผชิญหน้ากับศัตรูแม้ใกล้ไกล พึงมีนโยบายที่แตกต่างกัน ซึ่งเป็นกลยุทธ์ที่ผูกมิตรกับแคว้นไกลเพื่อเอาชัยชนะต่อแคว้นใกล้อย่างหนึ่ง ตัวอย่างการนำเอากลยุทธ์คบใกล้ตีไกลไปใช้ได้แก่ขงเบ้งแนะอุบายให้เล่าปี่ยื่นมือเข้าช่วยเหลือกังตั๋งของซุนกวนให้รอดพ้นจากเงื้อมมือการบุกโจมตีของโจโฉ
กลยุทธ์ยืมทางพรางกล
กลยุทธ์ยืมทางพรางกล หรือ เจี่ยเต้าฝากว๋อ (; ) เป็นกลยุทธ์ที่มีความหมายถึงการทำศึกสงคราม ประเทศเล็กที่ตั้งอยู่ในระหว่างประเทศใหญ่สองประเทศ เมื่อถูกศัตรูบีบบังคับให้ยอมแพ้ด้วยความจำใจ ยอมสยบอยู่ภายใต้อำนาจ ถูกกดขี่ข่มเหงก็ควรจะให้การช่วยเหลือโดยฉับพลัน เพื่อให้ประเทศเล็กที่ถูกข่มเหงรังแก มีความเชื่อถือต่อประเทศที่ยอมช่วยเหลือประเทศที่ตกอยู่ภายใต้ความยากลำบาก หากการช่วยเหลือแต่เพียงการเจรจามิได้มีการกระทำที่แท้จริง ย่อมจะไม่ได้รับความไว้วางใจจากผู้ที่เฝ้ารอคอยรับความช่วยเหลือ ตัวอย่างการนำเอากลยุทธ์ยืมทางพรางกลไปใช้ได้แก่ขงเบ้งที่รู้เท่าทันการวางกลอุบายของจิวยี่ที่คิดยืมทางเพื่อไปตีเสฉวน และฉวยโอกาสฆ่าเล่าปี่ที่บิดพลิ้วไม่ยอมคืนเกงจิ๋วให้แก่ซุนกวน
กลยุทธ์ลักขื่อเปลี่ยนเสา
กลยุทธ์ลักขื่อเปลี่ยนเสา หรือ โทวเหลียงห้วนจวู้ (; ) เป็นกลยุทธ์ที่มีความหมายถึงการต่อกำลังที่ร่วมทำศึกด้วยหรือต่อศัตรู จักต้องหาหนทางเปลี่ยนแปลงการจัดเตรียมแนวรบของศัตรูอยู่เสมอ การถอดถอนเคลื่อนย้ายจุดยุทธศาสตร์และกองกำลังสำคัญของศัตรูไป รอให้ศัตรูเกิดความอ่อนแอเสียขวัญและกำลังใจ ประสบกับความพ่ายแพ้ จึงฉกฉวยโอกาสพลิกสถานการณ์ที่ศัตรูเกิดความย่ำแย่ให้เป็นประโยชน์แก่ตน นำกำลังบุกเข้าโจมตียึดครองและควบคุมกองทัพของศัตรูไว้ภายใต้การบังคับบัญชาเพื่อประโยชน์ต่อไปในภายหน้า ตัวอย่างการนำเอากลยุทธ์ลักขื่อเปลี่ยนเสาไปใช้ได้แก่เทียเภาที่วางกลอุบายหลอกเอาตัวตันฮกมาจากเล่าปี่เพื่อให้เป็นที่ปรึกษาแก่โจโฉ ภายหลังที่ตันฮกวางกลอุบายซุ่มโจมตีกองทัพของโจหยินจนแตกพ่ายยับเยิน
กลยุทธ์ชี้ต้นหม่อนด่าต้นไหว
กลยุทธ์ชี้ต้นหม่อนด่าต้นไหว หรือ จวื่อซ่างม่าไหว (; ) เป็นกลยุทธ์ที่มีความหมายถึงเมื่อฝ่ายที่มีความเข้มแข็งมากกว่า หรือแคว้นที่มีกองกำลังทหารภายใต้สังกัดมากมาย ข่มเหงรังแกแคว้นเล็กหรือผู้ที่มีกำลังทหารน้อยกว่า ควรที่จะใช้วิธีการตักเตือนให้เกิดความเกรงกลัวและยำเกรง แม้นหากแสดงความเข้มแข็งให้ได้ประจักษ์ ก็จักได้รับความสนับสนุนจากผู้ที่อ่อนแอกว่า ถ้าหาญกล้าใช้ความรุนแรง ก็จักได้รับความยอมรับนับถือจากผู้ที่อ่อนแอกว่า คัมภีร์อี้จิงกล่าวว่า ""แกร่งจึงต้อนรับ เสี่ยงจึงยอมสยบ นี่ถือหนทางปกครองแผ่นดินราษฏรจึงขึ้นต่อ"" ตัวอย่างการนำเอากลยุทธ์ชี้ต้นหม่อนด่าต้นไหวไปใช้ได้แก่สุมาอี้ที่บุกเข้าควบคุมตัวของครอบครัวโจซองภายหลังจากที่ลิดรอนอำนาจของสุมาอี้เพียงเพื่อหวังในตำแหน่งอุปราช
กลยุทธ์แสร้งทำบอแต่ไม่บ้า
กลยุทธ์แสร้งทำบอแต่ไม่บ้า หรือ เจี่ยชือปู้เตียน (; ) เป็นกลยุทธ์ที่มีความหมายถึงการแสร้งยอมทำเป็นโง่ มิเคลื่อนไหวอย่าอวดทำเป็นสู่รู้ทำบุ่มบ่าม การอวดรู้ย่อมกลายเป็นผลเสียแก่ตนเองได้ในภายหน้า คัมภีร์อี้จิงกล่าวว่า ""ดุจดั่งอสนีบาตหยุดฟาดฟัน"" โดยคำว่า "หยุด" หมายความถึง ""อสนีบาตฤดูหนาวแฝงกายอยู่ใต้พื้นพสุธา จักแผดร้องก้องนภาคราฤดูใบไม้ผลิ"" ซึ่งมีความหมายว่า ผู้ที่มีสติปัญญามิพึงแสดงตัว แต่พึงเตรียมการทั้งปวงอย่างลับ ๆ มิให้ผู้ใดล่วงรู้ ประหนึ่งคมดาบที่แอบซ่อนอยู่ภายในฝัก มิปรากฏให้ผู้ใดได้เห็น ครั้นเมื่อถึงเวลาอันสมควรก็จักคำรนคำรามเสมือนสายฟ้า ที่จะกระหน่ำพสุธาให้แตกสลายไป ตัวอย่างการนำเอากลยุทธ์แสร้งทำบอแต่ไม่บ้าไปใช้ได้แก่เล่าปี่ที่แสร้งทำเป็นหวาดกลัวเสียงฟ้าร้องจนตะเกียบหลุดจากมือ เพื่อให้โจโฉตายใจและไม่คิดระแวงเล่าปี่ที่อ่านคิดการใหญ่ในภายหน้า
กลยุทธ์ขึ้นบ้านชักบันได
กลยุทธ์ขึ้นบ้านชักบันได หรือ ซ่างอูโชวที (; ) เป็นกลยุทธ์ที่มีความหมายถึงการจงใจปกปิดซ่อนเร้นจุดอ่อนเพื่อมิให้ศัตรูมองเห็น สร้างเงื่อนไขและหลอกล่อให้ศัตรูเป็นฝ่ายบุกเข้าโจมตี แล้วตัดขาดส่วนหน้าที่คอยวางกำลังสมทบและส่วนหลังที่วางกองกำลังไว้เป็นกองหนุน ตีโอบศัตรูให้หลบหนีเข้าไปภายในกองทัพ เสมือนถุงที่อ้าปากไว้รับหรือวงล้อมหลุมพรางที่วางดักไว้ คัมภีร์อี้จิงกล่าวไว้ว่า ""เจอพิษ มิควรที่"" การขบเปรียบประดุจการบดเคี้ยวกระดูกหรือเนื้อที่มีความเหนียว รังแต่จะทำให้ฟันเกิดการชำรุดเสียหาย หรือเสมือนดั่งมักได้ในสิ่งที่มิควรได้ฉันใด ย่อมจักนำมาซึ่งความวิบัติฉันนั้น ตัวอย่างการนำเอากลยุทธ์ชักบ้านขึ้นบันไดไปใช้ได้แก่ขงเบ้งที่วางกลอุบายให้ม้าต้ายนำเกวียนที่บรรทุกประทัดและดินดำไปซุ่ม เพื่อช่วยเหลืออุยเอี๋ยนในคราวทำศึกกับลุดตัดกุด
กลยุทธ์ต้นไม้ผลิดอก
กลยุทธ์ต้นไม้ผลิดอก หรือ ซู่ซ่างไคฮวา (; ) เป็นกลยุทธ์ที่มีความหมายถึงการใช้แนวรบของพันธมิตร มาสร้างแนวรบป้องกันที่จะกลายเป็นประโยชน์อย่างยิ่งแก่ตนเอง แม้กองกำลังทหารจะเล็กน้อยก็สามารถทำให้แลดูเสมือนกองกำลังทหารที่ใหญ่โตได้ ดุจเดียวกับนกอินทรีที่ผกผินบินอยู่ในอากาศ เมื่อกางปีกทั้งสองข้างออกก็ช่วยทำให้นกอินทรีแลดูมีท่วงท่าที่สง่าและน่าเกรงขาม เฉกเช่นเดียวกับต้นไม้ที่ไร้ซึ่งดอกแลผล เมื่อนำดอกไม้มาเสียบติดไว้ทำให้ดูสวยงามขึ้น ผู้ที่ไม่ทันสังเกตก็จะไม่รู้ว่าดอกไม้ไม่ใช่ของจริง เป็นเพียงการสร้างสิ่งบังหน้าเพื่อสบโอกาสในการเคลื่อนไหว ตัวอย่างการนำเอากลยุทธ์ต้นไม้ผลิดอกไปใช้ได้แก่โจโฉที่ฉวยจังหวะและโอกาสอาศัยพระนามของพระเจ้าหองจูเปียนบังหน้าในการนำกองกำลังทหารปราบปรามแคว้นต่าง ๆ ที่ไม่ยอมขึ้นแก่ตนเอง
กลยุทธ์สลับแขกเป็นเจ้าบ้าน
กลยุทธ์สลับแขกเป็นเจ้าบ้าน หรือ ฝ่านเค่อเหวยจวู่ (; ) เป็นกลยุทธ์ที่มีความหมายถึงเมื่อฝ่ายหนึ่งฝ่ายใดเปิดช่องสบโอกาสให้สอดแทรก ควรสอดแทรกเพื่อกุมจุดสำคัญหรือหัวใจของอีกฝ่ายไว้ คัมภีร์อี้จิงกล่าวว่า ""ค่อยผันสู่ชัยชนะ"" โดยคำว่า "รุก" หมายความถึง "สรรพสิ่งใดในใต้หล้า เคลื่อนอย่าใจร้อนจักเสีย สงบแต่คล้อยตามจักได้ ค่อย ๆ ผันไปช้า ๆ จักเป็นคุณ เคลื่อนดังนี้จึงจะมีผล" โดย "ค่อยผันสู่ชัยชนะ" หมายความถึงการตอกลิ่มเข้าไปในฝ่ายตรงข้ามเพื่อยึดครองอำนาจการบังคับบัญชานั้น จักต้องค่อยเป็นค่อยไปจึงจะบรรลุซึ่งชัยชนะ การใช้อารมณ์วู่ว่ามบุ่มบามทำการใหญ่ไม่เป็นผลดีในการทำศึกสงคราม นอกจากจะเป็นการเปิดช่องโหว่ให้ศัตรูแล้ว ยังเสี่ยงต่อการพ่ายแพ้ในการศึกอีกด้วย ตัวอย่างการนำเอากลยุทธ์สลับแขกเป็นเจ้าบ้านไปใช้ได้แก่เตียวสิ้วที่วางกลอุบายลอบฆ่าโจโฉและเตียนอุยโดยใช้อาสะใภ้ตนเองเป็นเหยื่อล่อให้โจโฉหลงกล
กลยุทธ์สาวงาม
กลยุทธ์สาวงาม หรือ เหม่ยเหรินจี้ (; ) เป็นกลยุทธ์ที่มีความหมายถึงการกำจัดศัตรูที่มีกำลังเข้มแข็ง ในการทำศึกสงครามจำต้องหาหนทางกำจัดแม่ทัพเสียก่อน หากปล่อยไว้จะเป็นภัยในภายหน้า ต่อแม่ทัพที่มีความเฉลียวฉลาด สติปัญญาเป็นเลิศ ชำนาญตำราพิชัยสงคราม รอบรู้ภูมิประเทศและจุดยุทธศาสตร์ เก่งกาจในเชิงยุทธ์ จักต้องโจมตีจุดอ่อนทางใจให้มีอุปสรรค ส่วนแม่ทัพที่หย่อนย่อท้อแท้ กำลังทหารไพร่พลที่กำลังถดถอย ก็จักอ่อนแอแลเสื่อมโทรมพ่ายแพ้ไปเอง ตัวอย่างการนำเอากลยุทธ์สาวงามไปใช้ได้แก่อ้องอุ้นที่วางกลอุบายทำลายความสัมพันธ์ของตั๋งโต๊ะและลิโป้บุตรบุญธรรมด้วยการยกเตียวเสี้ยนให้เป็นภรรยา ทำให้ทั้งสองฝ่ายผิดใจกันจนเป็นเหตุให้ลิโป้ฆ่าตั๋งโต๊ะ
กลยุทธ์ไส้ศึก
กลยุทธ์ไส้ศึก หรือ ฝ่านเจี้ยนจี้ (; ) เป็นกลยุทธ์ที่มีความหมายถึงเมื่อศัตรูแสร้งวางกลอุบายหลอกล่อให้เกิดการแตกแยกภายในกองทัพ ขาดความไว้ใจ พึงซ้อนกลอุบายสร้างแผนลวงให้ศัตรูเกิดความแตกแยกร้าวฉาน ให้ศัตรูเกิดความระแวงสงสัยซึ่งกันและกัน ใช้ประโยชน์จากความระแวงแล้วฉกฉวยโอกาสบุกเข้าโจมตีแย่งชัยชนะมาเป็นของตน คัมภีร์อี้จิงกล่าวว่า ""มีผู้แฝงอยู่ภายใน ไม่เสียหายแก่เรา"" โดยคำว่า "ช่วย" หมายความถึงเมื่อมีการช่วยเหลือจากภายในของศัตรู ย่อมเป็นประโยชน์ในการทำศึก จึงเป็นการสร้างขวัญและกำลังใจในการบุกเข้าโจมตีศัตรูให้ย่อยยับสิ้นซาก ตัวอย่างการนำเอากลยุทธ์ไส้ศึกไปใช้ได้แก่จิวยี่ที่แสร้งรับชัวต๋งและชัวโฮนายทหารไส้ศึกของโจโฉไว้ในคราวศึกเซ็กเพ็ก และวางกลอุบายซ้อนแผนเผากองทัพเรือของโจโฉจนวอดวาย
กลยุทธ์ทุกข์กาย
กลยุทธ์ทุกข์กาย หรือ ขู่โร่วจี้ (; ) เป็นกลยุทธ์ที่หมายความถึงโดยสามัญสำนึกของมนุษย์ทั่วไป ย่อมไม่มีผู้ใดอยากทำร้ายตนเอง หากบาดเจ็บก็เชื่อว่าคงเกิดจากการถูกทำร้าย ถ้าหากแม้นสามารถทำเท็จให้กลายเป็นจริง หลอกให้ศัตรูหลงเชื่อโดยไม่ติดใจสงสัย กลอุบายย่อมจะสัมฤทธิ์ผล การแสร้งทำให้ศัตรูหลงเชื่อ ก็พึงเข้าใจในจุดอ่อนของศัตรู ทำเท็จให้จริงจัง ให้เชื่อจริงแท้ คัมภีร์อี้จิงกล่าวว่า ""อาศัยจุดอ่อนแห่งจิต ลู่ตามจึงพิชิต"" โดยคำว่า "ปิด" หมายความถึงการอาศัยความไร้เดียงสาของทารก หลอกล่อโดยโอนอ่อนผ่อนตามไป ก็จักลวงให้ศัตรูหลงเชื่อและบรรลุตามความประสงค์ที่ตั้งไว้ ตัวอย่างการนำเอากลยุทธ์ทุกข์กายไปใช้ได้แก่อุยกายที่ยอมเสียสละร่างกายให้จิวยี่โบยหนึ่งร้อยที และแสร้งทำเป็นยอมสวามิภักดิ์ต่อโจโฉเพื่อให้จิวยี่และขงเบ้งใช้ไฟทำลายกองทัพเรือของโจโฉในคราวศึกเซ็กเพ็ก
ปิยนุช บุญประคอง
ปิยนุช บุญประคอง หรือ น้องนุช สองวัย สมาชิกวงสองวัย เป็นนักร้องนำ เด็กหญิงคนเล็กของสองวัยในยุคแรก อัลบัมที่ 1 ได้ร้องนำในเพลงแมงมุม และร้องคู่กับน้าต้อมในเพลงใบไม้ร่วง ดอกไม้หายไปไหน มองดูเดือน อัลบัมที่ 2 ได้ร้องนำในเพลง กระแตตื่นเช้า แม่จ๋าไปไหน สะพานสายรุ้ง และถามผีเสื้อ อัลบัมที่ 3 ได้ร้องนำในเพลง 6 นาฬิกา ถุงเท้าหาย ถามรถไฟ ฝันเห็นดวงจันทร์ ปิยนุชถือได้ว่าเป็นผู้เก็บรวบรวมเรื่องราวของวงสองวัยได้มากมายที่สุด และเป็นผู้นำในการจัดกิจกรรมและเผยแพร่เรื่องราวเกี่ยวกับสองวัยในยุคหลัง ตั้งแต่ พ.ศ. 2548 ภายหลังการเสียชีวิตของกิตติพงษ์ ขันธกาญจน์ (น้าต้อม) และ วีระศักดิ์ ขุขันธิน (น้าวี)
ปิยนุช บุญประคอง จบการศึกษาระดับปริญญาตรี ศิลปศาสตรบัณฑิต (รัฐศาสตร์) และ ปริญญาตรีบริหารธุรกิจ สาขาวิชาการตลาด มหาวิทยาลัยรามคำแหง ปริญญาโท บริหารธุรกิจ สาขาการตลาด มหาวิทยาลัยรามคำแหง ปัจจุบันทำงานในตำแหน่งผู้จัดการส่วนบริหารลูกค้าสัมพันธ์ (Customer Relationship Management Manager)บริษัท บางกอกกล๊าส จำกัด (มหาชน)
วิดีโอเกมโอเพนซอร์ซ
เกมโอเพนซอร์ส () คือซอฟต์แวร์เกมที่ถูกพัฒนาและแจกจ่าย ตามสัญญาอนุญาตแจกจายซอฟต์แวร์แบบโอเพนซอร์ส ได้แก่ GNU ,BSD หรือสัญญาอนุญาตแจกจ่ายและแกไขซอฟต์แวร์อื่นๆที่นับว่าเป็นโอเพนซอร์ส ตามที่ Open Source Initiative ได้ระบุไว้
การที่มีการพัฒนาซอฟต์แวร์แบบโอเพนซอร์สเกิดขึ้น เช่นระบบ ลินุกซ์ ,โอเพนออฟฟิศดอตอ็อก เพื่อตอบสนองความต้องการของผู้ใช้งานโอเพนซอร์สที่ชื่นชอบในการเล่นเกม จึงได้มีการพัฒนาซอฟต์แวร์ เกมเอนจิน เพื่อพัฒนาเกมส์ในแบบโอเพนซอร์ส แล้วนำไปแจกจ่ายให้ผู้ที่สนใจ นำไปใช้ในการพัฒนาเกมส์ ส่วนหนึ่งถูกสร้างเป็นเกมเพื่อการค้า แต่อีกส่วนก็ถูกนำออกมาเป็นเกมเพื่อการแจกจ่ายให้เล่นได้ฟรี ทั้งยังสามารถแก้ไขซอร์สโค้ด เพื่อพัฒนาให้ดียิ่งขึ้นได้ ในลิขสิทธิ์โอเพนซอร์สบางประเภท ยังสามารถนำไปใช้ในทางพาณิชย์ได้อีกด้วย
เดิมทีนั้น ซอฟต์แวร์พัฒนาเกมส์แบบโอเพนซอร์ส จะเป็นการสร้างในรูปแบบของ SDK หรือ Software Development Kit ซึ่งก็เป็นการเพิ่มคำสั่งหรือคลาสให้กับตัว Compiler ของภาษาคอมพิวเตอร์ทั่วๆไป ซึ่งผนวกการใช้ API ที่มีอยู่เช่น DirectX หรือ OpenGL แต่หลังจาก John D. Carmack เกมโปรแกรมเมอร์ผู้พัฒนาเกมสามมิติชื่อดังอย่างเกม Quake และ Doom ได้นำ Game Engine ที่เคยมีอยู่มาเผยแพร่เป็นโอเพนซอร์สภายใต้สัญญาอนุญาตแจกจ่ายแบบ GNU ซึ่งทำให้นักพัฒนาเกมส์ทั่วโลกที่เคยซื้อเกมเอนจินอย่าง Id Tech มาให้ในราคาหลายล้านก็ต้องตกใจกัน เพระราคาสูงแพงหายไปเหลือเพียงของฟรีเท่านั้น แต่ก็ทำให้เกมโอเพนซอร์สได้เพิ่มเทคนิคขึ้นมาอีกหลายอย่าง ทำให้เกิดการนำโอเพนซอร์สไปใช้ในอุตสาหกรรมเกมมากขึ้น
ซอฟต์แวร์ในการใช้พัฒนาเกมส์โอเพนซอร์ส แบ่งออกเป็นสามกลุ่ม คือ
เกมเอนจิน
แอนิเมชัน
เสียง
เกมแอคชัน
เกมยิงปืนใหญ่
เกมยิงแหลกในมุมมองบุคคลที่หนึ่ง
เกมกระดาน
เกมผจญภัยสำหรับประเทศไทยนั้น กลุ่มแฟนเกมและนักพัฒนาเกมโอเพนซอร์สไทยได้ร่วมกันจัดตั้งเว็บไซต์ไทยโอเพ่นเกมส์ โดยพีรพัทธ์ นันนารารัตน์ ซึ่งนำเสนอบทความด้านการพัฒนาเกมส์ Open Source เป็นภาษาไทย ทั้งยังมีการเปิดโอกาสให้นำเสนอผลงานของตนลงบนเว็บไซต์ได้ด้วย
ธงชาติสาธารณรัฐโดมินิกัน
ธงชาติสาธารณรัฐโดมินิกัน เป็นธงรูปสี่เหลี่ยมผืนผ้า กว้าง 5 ส่วน ยาว 8 ส่วน ภายในธงชาติแบ่งพื้นที่ออกเป็น 4 ส่วน ด้วยแถบสีขาวพาดผ่านกึ่งกลางธงทั้งแนวนอนและแนวตั้งตัดกันเป็นรูปกางเขน ช่องสี่เหลี่ยมเล็กที่เกิดขึ้นนั้นแบ่งเป็นพื้นสีน้ำเงินที่ช่องซ้ายบนและช่องขวาล่าง และเป็นสี่เหลี่ยมสีแดงที่ช่องขวาบนและช่องซ้ายล่าง ตรงใจกลางของกางเขนสีขาวนั้นมีภาพตราแผ่นดินของสาธารณรัฐโดมินิกันขนาดเล็ก ลักษณะของตราเป็นโล่ลายสีธงชาติ ที่ใจกลางโล่มีหอก 2 เล่ม และธงชาติติดคันธงปลายหอก 4 ผืนไขว้กัน ซ้อนทับด้วยคัมภีร์ไบเบิลภายใต้ไม้กางเขนสีเหลืองซึ่งกางออก เปิดหน้าของพระวรสารนักบุญยอห์น บทที่ 8 ข้อที่ 32 ความว่า "Y la verdad nos hará libre" ("และสัจจะจะทำให้ท่านทั้งหลายเป็นไท") เบื้องบนของโล่เป็นแพรแถบสีน้ำเงินเขียนคำขวัญประจำชาติด้วยอักษรโรมันสีเหลืองไว้ว่า ""Dios, Patria, Libertad"" (พระเจ้า ปิตุภูมิ เสรีภาพ) ขนาบข้างโล่นั้นมีช่อใบลอเรลโอบขึ้นมาทางด้านซ้าย ด้านขวาโอบด้วบช่อใบปาล์ม ด้านล่างเป็นอักษรสีเหลืองจารึกนามประเทศเป็นภาษาสเปนในแพรแถบสีแดงว่า ""República Dominicana"" หรือ "สาธารณรัฐโดมินิกัน"
สำหรับธงเรือพลเรือนนั้นลักษณะของธงเป็นดังที่บรรยายไว้ข้างต้น เว้นแต่ว่ายกเอาเครื่องหมายตราแผ่นดินออกเท่านั้น และสัดส่วนธงนั้นกว้าง 3 ส่วน ยาว 5 ส่วน
ตราแผ่นดินของสาธารณรัฐโดมินิกัน
ตราแผ่นดินของสาธารณรัฐโดมินิกัน มีลักษณะเป็นตราอาร์มสีธงชาติสาธารณรัฐโดมินิกัน กล่าวคือ พื้นโล่นั้นแบ่งเป็นสี่ส่วนด้วยรูปกากบาทสีขาว แต่ละช่องที่ถูกแบ่งนั้น แบ่งเป็นพื้นสีน้ำเงินที่ช่องซ้ายบนกับช่องขวาล่าง และเป็นพื้นสีแดงที่ช่องขวาบนและช่องซ้ายล่าง
ภายในโล่สีธงชาตินั้นมีรูปธงชาติติดคันธงปลายหอกไขว้กัน 4 ผืน และหอกไขว้ 2 เล่ม ที่ตรงกลางมีรูปไม้กางเขนสีทอง วางไว้เหนือคัมภีร์ไบเบิล ซึ่งเปิดหน้าพระวรสารนักบุญยอห์น บทที่ 8 ข้อที่ 32 อันมีใจความในภาษาสเปนว่า "Y la verdad nos hará libre" (ในพระคริสตธรรมคัมภีร์ภาษาไทยแปลไว้ว่า "และสัจจะจะทำให้ท่านทั้งหลายเป็นไท")
เบื้องบนของโล่เป็นแพรแถบสีน้ำเงินเขียนคำขวัญประจำชาติว่า "Dios, Patria, Libertad" (พระเจ้า ปิตุภูมิ เสรีภาพ) ขนาบข้างโล่นั้นมีช่อใบลอเรลโอบขึ้นมาทางด้านซ้าย ด้านขวาโอบด้วบช่อใบปาล์ม ด้านล่างเป็นแพรแถบสีแดงบอกนามประเทศด้วยอักษรสีเหลืองเป็นภาษาสเปนว่า "República Dominicana" หรือ "สาธารณรัฐโดมินิกัน"
ก็อดเบลสแองกวิลลา
ก็อดเบลสแองกวิลลา ( - ขอพระเจ้าอวยพรแดนแองกวิลลา) เป็นชื่อเพลงประจำดินแดนอย่างไม่เป็นทางการของแองกวิลลาซึ่งเริ่มใช้มาตั้งแต่ พ.ศ. 2524 โดยเป็นผลงานการประพันธ์ของ อเล็กซ์ ริชาร์ดสัน (Alex Richardson) ส่วนเพลงชาติอย่างเป็นทางการคือเพลงก็อดเซฟเดอะควีน ซึ่งใช้เป็นเพลงชาติสำหรับอาณานิคมโพ้นทะเลของสหราชอาณาจักร
แพต นิกสัน
เธลม่า แคทเทอรีน "แพต" รียาน นิกสัน (16 มีนาคม พ.ศ. 2455 - ) เป็นภรรยาของประธานาธิบดีคนที่ 37 คือ ริชาร์ด นิกสัน
วิทยาหน่วยคำ
วิทยาหน่วยคำ () เป็นสาขาหนึ่งของภาษาศาสตร์ที่ศึกษาเกี่ยวกับโครงสร้างภายในของคำ โดยที่โดยทั่วไปแล้วคำถูกยอมรับว่าเป็นหน่วยที่เล็กที่สุดในวากยสัมพันธ์ และเป็นที่ชัดเจนว่าในภาษาส่วนมาก มีกฎที่ใช้อธิบายความสัมพันธ์ของคำแต่ละคำกับคำอื่น ๆ
ซูเปอร์โชว์
ซูเปอร์โชว์ เดอะ เฟิสต์ เอเชียน ทัวร์ () เป็นการทัวร์คอนเสิร์ตในทวีปเอเชียของ ซูเปอร์จูเนียร์ บอยแบนด์จากประเทศเกาหลีใต้ โดยเริ่มต้นหลังจากวางจำหน่ายสตูดิโออัลบั้มลำดับที่ 2 "Don't Don" ที่ประเทศเกาหลีใต้ เป็นประเทศแรก และต่อด้วยประเทศไทย และประเทศจีน ตามลำดับ
จากความสำเร็จทั่วเอเชีย ซูเปอร์จูเนียร์ เริ่มทัวร์คอนเสิร์ตแรกของพวกเขา โดยเริ่มต้นที่ โซล ประเทศเกาหลีใต้ ในวันที่ 22 กุมภาพันธ์ - 24 กุมภาพันธ์ พ.ศ. 2551 ทั้งสิ้น 3 รอบ โดยจัดขึ้นที่สนามกีฬาฟันดาบ โซลโอลิมปิคพาร์ค ในโซล ซึ่งมีแฟนๆ มาร่วมชมคอนเสิร์ตกันแน่นขนัดหลังจากนั้น จะทยอยไปทัวร์ไปตามประเทศต่างๆ ที่กรุงเทพ ในวันที่ 12 กรกฎาคม พ.ศ. 2551 และจะต่อด้วยปักกิ่ง เซี่ยงไฮ้ ไทเป และ กัวลาลัมเปอร์ รวมกว่า 10 รอบการแสดงในกว่า 9 ประเทศ สำหรับการทัวร์ครั้งนี้ได้มีขับร้องเพลงฮิต รวมไปถึงเพลงของยูนิตย่อยต่างๆ เช่น ซูเปอร์จูเนียร์ ที และ ซูเปอร์จูเนียร์ เค.อาร์.วาย. อีกด้วย
สำหรับคอนเสิร์ตซูเปอร์โชว์ ในประเทศไทย ผู้จัดคือ บริษัท ทรูมิวสิค และได้เริ่มจำหน่ายบัตรคอนเสิร์ตในวันที่ 25 พฤษภาคม พ.ศ. 2551 ปรากฏว่า ได้เกิดความโกลาหลขึ้น เนื่องจากระบบการจองบัตรเกิดขัดข้อง จนทำไห้แฟนเพลงจำนวนมากไม่สามารถจองบัตรคอนเสิร์ตได้ หลังจากนั้น ทรูมิวสิค ได้ประกาศผ่านทางเว็บไซต์ถึงการเพิ่มการแสดงขึ้นอีก 1 รอบ แต่ทว่า กลับยกเลิกในภายหลัง สร้างความผิดหวังให้กับแฟนเพลง และในวันที่ 27 พฤษภาคม พ.ศ. 2551 สมาชิกซุปเปอร์จูเนียร์บางส่วน ได้แก่ อีทึก , ฮีช็อล , ซ็องมิน , ชินดง , เยซ็อง และ อึนฮย็อก ได้เดินทางมาแถลงข่าวคอนเสิร์ตที่ลานพาร์ค พารากอน โดยมีแฟน ๆ ไปให้กำลังใจหลายพันคน
และในวันที่ 12 กรกฎาคม พ.ศ. 2551 ที่ผ่านมา สมาชิกซูเปอร์จูเนียร์ทั้ง 13 คน พร้อมด้วยแขกรับเชิญ เฮนรี่ ได้เดินทางมาเปิดคอนเสิร์ต ที่อิมแพค อารีน่า เมืองทองธานี ซึ่งก็ได้สร้างความประทับใจให้แก่แฟนเพลงที่ได้ชมอย่างมาก
ซีควินท์
ซีควินท์ () เป็นวงบอยแบนด์สัญชาติไทย ประกอบด้วยสมาชิก ฟลุค - จิระ ด่านบวรเกียรติ, เบสท์ - นัฐพล วีระอนันตวัฒน์, แบงค์ - วีระชัย ลีฬหาทร, พิชญ์ - พิชญ์ กาไชย และ โยชิ - นิมิต มนัสพล ซึ่งใช้เวลาฝึกซ้อมและทำงานก่อนที่จะออกผลงานชุดแรก 2 ปี จึงได้ผลงานชุด "ซีควินท์" ในปี 2008
คำว่า ซีควินท์ (C-Quint) คือตัวอักษร C ย่อมาจากบุคลิกลักษณะของพวกเขา ฟลุค คือ Chief (ความเป็นผู้นำสูง) , เบสท์ เป็น Cheer (ชอบเล่นกีฬาและมีความร่าเริงสดใส) , แบงค์ คือ Chic (แฟชั่น เสื้อผ้า) , พิชญ์ เป็น Cool (ใช้ชีวิตและความรอบรู้ในหลายด้าน) และโยชิ คือ Charm (คุยเก่ง ยิ้มง่าย และเข้ากับทุกคน) ส่วนคำว่า Quint มาจาก quinto ในภาษาละติน แปลว่า 5
เปิดตัวด้วยเพลงเร็วที่ชื่อ "ต่อให้โลกหยุดหมุน" จังหวะแบตเทิลบีต และต่อด้วยเพลงช้า "หน้าไม่อาย"
ต่อมาในปี 2009 เบสท์ได้ประกาศลาออกจากวงซีควินท์ ทำให้ซีควินท์เหลือ 4 คน และในปีเดียวกันนั้น ได้ออกอัลบั้มชุดที่ 2 มีชื่อว่า "Hybrid" มีเพลงเร็วคือ "Play Girl" และเพลงช้าอย่าง "อาการนอกใจ" และ "ฉันดีไม่พอ (ใช่ไหม)" ต่อมาปี 2012 ได้มีผลงานเพลง รวมศิลปิน Turn Me On รักไม่ยาก : 9MC YAAK ซึ่งมี (โยชิ - พิชญ์ - กราฟ - ปั้นจั่น - บิ๊ก - โด่ง - จูน - แพน - แอปเปิ้ล)
เดอะคิลเลอส์
เดอะคิลเลอส์ () เป็นวงร็อกอเมริกัน จากลาสเวกัส เนวาดา ก่อตั้งวงในปี 2002 ประกอบด้วยสมาชิก Brandon Flowers (ร้องนำ/คีย์บอร์ด) Mark Stoermer (มือเบส) Ronnie Vannucci (มือกลอง) David Keuning (กีตาร์)
พวกเขามีผลงานอัลบั้มแรกในปี 2004 ที่ชื่อว่า "Hot Fuss" มีเพลงดังอย่าง “Somebody Told Me” “Mr. Brightside” “Smile Like You Mean It” และได้ชิงรางวัลแกรมมี่จากเพลง “All These Things That I’ve Done” หลังจากนั้นปี 2006 กับผลงานชุดที่ 2 "Sam’s Town" มีเพลงอย่าง “When You Were” "Bones" “Read My Mind” และ "For Reasons Unknown" ซึ่งเข้าชิงรางวัลมากมายรวมทั้งรางวัลแกรมมี่ หลังจากนั้นออกอัลบั้มรวมที่ชื่อ "Sawdust" ที่เป็นเพลงหน้าบีและเพลงหายาก เขายังคว้ารางวัล Best Band of the Year และเพลง "Tranquilize" จากอัลบั้มนี้ก็ได้รางวัล Best Track of the Year จากเวที NME Awards นิตยสารเพลงชื่อดังของอังกฤษ นอกจากนี้พวกเขายังออกซิงเกิ้ลการกุศลเพื่อผู้ติดเชื้อเอดส์ "A Great Big Sled" ในช่วงคริสต์มาสปี 2006 และ "Don't Shoot Me Santa" ในปี 2007
อัลบั้มชุดที่ 4 "Day & Age" แผงวันที่ 24 พฤศจิกายน ปี 2008 มีซิงเกิลแรกคือ “Human” และมีเพลงดังที่ตามมาอย่าง "Spaceman" "A Dustland Fairytail" ซึ่งเป็นเป็นเพลงกระแสใหม่แนวเวฟ แต่ยอดขายไม่ได้ไปตามเป้าเท่าไหร่ก่อนที่จะออกบัทึกการแสดงสด Live Albert Hall ออกมา
หลังจากที่พักวงไปสี่ปีสมาชิกในวงต่างออกไปทำอัลบั้มเดี่ยวอัลบั้มล่าสุด Battle Born ที่ออกมาในปี 2012 เปิดตัวด้วยเพลงแนวอินดี้ร็อก "Runaways" แล้วยังมีเพลงที่ออกมา เช่น "Miss Atomic Bomb" "Here With Me" "The Ways It Was" อัลบั้มนี้หลังจากที่วางจำหน่ายก็สามารถพุ่งไปอยู่อันดับ 1 ใน UK ทันที
ภายในปี 2013 ก็ได้ออกอัลบั้ม Direct Hits ซึ่งได้รวมเพลงฮิตจากทุกอัลบั้มโดยเรียงตามแทร็คของอัลบั้มนั้น ๆ เอาไว้ แต่ไม่มีเพลงจากอัลบั้มเก็บตกอย่าง Sawdust แต่ยังไงก็ยังมีเพลงใหม่อย่าง "Shot At The Night" และ "Just Another Girl" ซึ่งออกมารวมอยู่ในอัลบั้มนี้ ต่อมาในปี 2017 พวกเขาออกอัลบั้มที่ 5 "Wonderful Wonderful" ที่ขึ้นถึงอันดับที่ 1 ของชาร์ตบิลบอร์ด 200
พรรคสุวรรณภูมิ
พรรคสุวรรณภูมิ เป็นพรรคการเมืองไทย ก่อตั้งโดย ร.ต.อ. นิติภูมิ นวรัตน์ ได้รับการรับรองจาก กกต. เมื่อวันที่ 8 กันยายน พ.ศ. 2551 ในระยะแรก มีข่าวว่าพรรคสุวรรณภูมิต่อตั้งเพื่อรองรับ ส.ส. กลุ่มเพื่อนเนวิน จากพรรคพลังประชาชน หากถูกตัดสินยุบพรรคเพื่องจากคดียุบพรรคการเมือง พ.ศ. 2551 แต่ ร.ต.อ.นิติภูมิ นวรัตน์ หัวหน้าพรรคสุวรรณภูมิ ปฏิเสธว่าไม่เป็นความจริง
ต่อมาในเดือนตุลาคม พ.ศ. 2552 ร.ต.อ.นิติภูมิ นวรัตน์ ได้ขอลาออกจากตำแหน่งหัวหน้าพรรค และที่ประชุมคณะกรรมการบริหารพรรค มีมติให้เลิกพรรคสุวรรณภูมิ เมื่อวันที่ 7 ตุลาคม พ.ศ. 2552
ในการเลือกตั้งผู้ว่าราชการกรุงเทพมหานคร พ.ศ. 2552 พรรคสุวรรณภูมิ ได้ส่งผู้สมัครรับเลือกตั้ง คือ เอธัส มนต์เสรีนุสรณ์ หมายเลข 14 แต่ได้รับคะแนนเพียง 4,117 คะแนน เป็นลำดับที่ 7 ไม่ได้รับเลือกตั้ง
นกสีชมพูสวน
นกสีชมพูสวน () เป็นนกขนาดเล็ก ความยาว (ปลายปากถึงหาง) ประมาณ 9 เซนติเมตร มีเสียงร้อง แหลมสูง และ สั้น บางครั้งฟังเหมือน เสียงร้องคำว่า ดิ๊กๆ ตามลำตัวมีสามสี ถ้าเป็นตัวผู้จะสังเกตได้ง่าย จากสีที่กลางหลัง เพราะเป็นแถบยาวสีแดง ส่วนด้านท้องจะเป็นสีขาว และข้าง ๆ เป็นสีดำ - น้ำตาล ส่วนตัวเมียมีสีอ่อนกว่า และแถบสีแดงด้านหลังจะสั้นกว่า มีอยู่บริเวณโคนหางเท่านั้น นกชนิดนี้มีลักษณะ ป้อม และหางสั้น วัยเด็ก (Juvenile) ยังไม่มีสีแดงที่ด้านหลัง และสีอ่อนกว่าวัยโตสามารถพบเห็นได้ง่ายในประเทศไทย
นกสีชมพูสวนเป็นนกขนาดเล็กหางสั้น ยาว 9 ซม. หนัก 7 -8 กรัม สองเพศมีลักษณะต่างกัน ตัวผู้มีหน้า ปีก และหางสีน้ำเงินเข้ม มีแถบกว้างสีแดงสดจากกระหม่อมถึงหางส่วนบน ตัวเมียส่วนใหญ่มีสีเขียวมะกอก หางสีดำ และมีสีแดงบริเวณโคนหางและตะโพก ทั้งสองเพศมีด้านล่างสีครีม ตาและขาสีดำ ปากโค้งสีเทาเข้ม นกวัยอ่อนมีสีคล้ายตัวเมียแต่มีปากสีส้มและไม่มีสีแดงที่ตะโพก
ดงแฮ
อี ดง-แฮ () หรือชื่อในการแสดงว่า ดงแฮ (; 15 ตุลาคม 2529 — ) เป็นนักร้อง, นักเต้น และนักแสดง และเป็นหนึ่งในสมาชิกของซูเปอร์จูเนียร์ กลุ่มบอยแบนด์จากประเทศเกาหลีใต้ ปัจจุบันกำลังศึกษาอยู่ที่มหาวิทยาลัยมยองจิ ในโซล ประเทศเกาหลีใต้
ทงแฮ เกิดที่ มกโพ จังหวัดชอลลานัม-โด ประเทศเกาหลีใต้ เป็นบุตรคนเล็กของครอบครัว ด้วยการสนับสนุนของบิดาที่เคยมีความฝันที่จะได้เป็นนักร้อง โดยได้เซ็นสัญญากับต้นสังกัด เอสเอ็ม เอนเตอร์เทนเม้นท์ ซึ่งภายหลังเอสเอ็มก็ได้จับมาทำผลงานร่วมกันคือ D&E หลังจากชนะรางวัลรองชนะเลิศอันดับ 3 ในการประกวด "SM Youth Best Selection Best Outward Appearance" ในปี พ.ศ. 2544 ก่อนหน้านี้ เคยถูกวางตัวร่วมกับสมาชิกอีกคนจากซูเปอร์จูเนียร์ ให้อยู่ในบอยแบนด์ชื่อ "โอเค (OK), พริคอร์ (Pricor)" และ"สไมล์ (Smile)"
หลังจากทำการฝึกฝนเป็นเวลา 4 ปีกับต้นสังกัด เอสเอ็ม เอนเตอร์เทนเม้นท์ ดงแฮได้เป็นสมาชิกของวงบอยแบนด์ ซูเปอร์จูเนียร์ 05 ซึ่งเป็นซูเปอร์จูเนียร์ในปัจจุบัน
เว็บเกาหลี
เว็บไทย
เว็บจีน
มรกต แสงทวีป
มรกต แสงทวีป (née กิตติสาระ) (ชื่อเล่น: เอมมี่; เกิด 1 กุมภาพันธ์ พ.ศ. 2527) เป็นนักแสดงและนางแบบชาวไทย มิสไทยแลนด์ยูนิเวิร์สประจำปี พ.ศ. 2547 และเป็นตัวแทนประเทศไทยเข้าร่วมการประกวดนางงามจักรวาล 2004 ที่ประเทศเอกวาดอร์ มีชื่อเสียงจากบทบาทนางร้าย เช่น เจ้าแม่ทอหูก ในละคร "ภูตแม่น้ำโขง", มิกิ ในละคร "มนตราแห่งรัก", และ คุณสน ในละคร "อาญารัก" นอกจากนี้ ยังแข่งรถในงาน Toyota Motor Sport หลายครั้ง
มรกตเกิดวันที่ 1 กุมภาพันธ์ พ.ศ. 2527 ณ ลอนดอน, ประเทศอังกฤษ
สำเร็จปริญญาตรี คณะนิติศาสตร์ Bachelor of Law at Brunel University, London, England และ
ปริญญาตรี Bachelor of Design majoring in Fashion Marketing at Raffles International College (วิทยาลัยนานาชาติราฟเฟิลส์) Thailandละครช่อง7 (2547 - 2557)
มิสไทยแลนด์ยูนิเวิร์ส 2547
มิสไทยแลนด์ยูนิเวิร์ส 2547 การประกวดมิสไทยแลนด์ยูนิเวิร์ส พ.ศ. 2547 ทำการเก็บตัวเพื่อร่วมทำกิจกรรมระหว่างการประกวดที่ จังหวัดเชียงใหม่ และประกวด ณ โรงแรมโซฟิเทล เซ็นทรัล ลาดพร้าว การประกวดมิสไทยแลนด์ยูนิเวิร์สประจำปี พ.ศ. 2547 มีสาวงามเข้าร่วมการประกวดในรอบตัดสิน 44 คน โดยผู้ได้รับตำแหน่งจะได้เป็นตัวแทนสาวไทย เดินทางไปประกวดนางงามจักรวาลหรือมิสยูนิเวิร์ส 2004 ณ ประเทศเอกวาดอร์ โดย เยาวลักษณ์ ไตรสุรัตน์ มิสไทยแลนด์ยูนิเวิร์ส 2546 มอบมงกุฎให้แก่ มรกต กิตติสาระ
www.clubmee.com
ค้างคาวอีอาอีโอ
ค้างคาวอีอาอีโอ () เป็นค้างคาวชนิดหนึ่ง มีชื่อวิทยาศาสตร์ว่า "Ia io" อยู่ในวงศ์ Vespertilionidae หรือวงศ์ค้างคาวกินแมลง ซึ่งค้างคาวอีอาอีโอเป็นค้างคาวที่ใหญ่ที่สุดชนิดหนึ่งในวงศ์นี้
เป็นค้างคาวที่ไม่มีข้อมูลมากนัก ขนสีลำตัวเป็นสีน้ำตาล ฟันแหลมคม อาศัยอยู่ในถ้ำหินปูน พบกระจายทั่วไปในภูมิภาคเอเชียตะวันออกเฉียงใต้และประเทศจีนตอนใต้ โดยกินแมลงเป็นอาหารเหมือนค้างคาวในวงศ์นี้ทั่วไป
ค้างคาวอีอาอีโอ เป็นสิ่งมีชีวิตที่มีชื่อวิทยาศาสตร์สั้นที่สุด คือ อักษรเพียงแค่ 4 ตัว ออกเสียงเพียงแค่ 4 พยางค์เท่านั้น
ไทยเชื้อสายชวา
ชาวไทยเชื้อสายชวา คือกลุ่มคนที่สืบเชื้อสายมาจากเกาะชวา ในประเทศอินโดนีเซียในปัจจุบัน ซึ่งในอดีตเคยเป็นที่ตั้งรัฐทางทะเล ที่มีอิทธิพลหลายแห่งในเอเชียตะวันออกเฉียงใต้มาแต่โบราณกาล
ชื่อของชาวชวาปรากฏในกฎมนเทียรบาลยุคต้นกรุงศรีอยุธยา จะพบว่าชนพื้นเมืองดั้งเดิม ถูกคนอยุธยาในยุคนั้นเรียกชื่อ (ในกฎมนเทียรบาล) ว่า "แขกขอมลาวพม่าเมงมอญมสุมแสงจีนจามชวา..."
หลังจากที่กรุงศรีอยุธยาเสียกรุงครั้งที่สอง ปรากฏว่าที่บางกอก และนนทบุรี มีชาวชวา และมลายูกลุ่มหนึ่งอพยพเข้ามาตั้งถิ่นฐานก่อนหน้านั้นแล้ว โดยชุชนเรือนแพซึ่งเชื่อว่าเปป็นของชาวชวานั้น ปรากฏตั้งแต่ก่อนเสียกรุงศรีอยุธา โดยตั้งหลักแหล่งอยู่ที่ตลาดแก้ว ตลาดขวัญ เมืองนนทบุรีในปัจจุบัน
แม้ว่าคนชวาในประเทศไทยจะไม่มีใครพูดภาษาชวาได้แล้ว แต่ว่าภาษาไทยเองก็รับคำชวามาใช้หลายคำ อย่างคำว่า ละคอน หรือละคร แม้แต่ใน เรื่องอิเหนา ก็ยังปรากฏให้เห็นคำชวาอยู่ประปราย บางวรรคก็เป็นคำชวาล้วน อย่าง "หยังหยังหนึ่งรัตอินดรา..."
ศูนย์รวมจิตใจชาวไทยเชื้อสายชวาอยู่ที่ มัสยิดยะวา กรุงเทพมหานคร
ศูนย์วิทยาศาสตร์เพื่อการศึกษารังสิต
ศูนย์วิทยาศาสตร์เพื่อการศึกษารังสิต ตั้งอยู่ที่ตำบลรังสิต อำเภอธัญบุรี จังหวัดปทุมธานี ระหว่างคลอง 5 และคลอง 6 เข้าทางเดียวกับมหาวิทยาลัยเทคโนโลยีราชมงคลธัญบุรี โดยแยกจากถนนสายรังสิต-นครนายกเข้าไป 4 กิโลเมตร เป็นแหล่งเรียนรู้เกี่ยวกับเรื่องวิทยาศาสตร์
ก่อตั้งเมื่อปี พ.ศ. 2537
จัดแสดงในเรื่อง วิทยาศาสตร์ อวกาศ กีฬา สิ่งมีชีวิต ต่างๆ ภายในอาคารวิทยาศาสตร์
นอกอาคารศูนย์วิทยาศาสตร์ จัดแสดงพรรณไม้พรรณพืชต่างๆ ของอุทยานแห่งนี้
ห้องฉายดาว เป็นท้องฟ้าจำลองแห่งใหม่ ที่ให้ความรู้เรื่องประวัติการสร้างท้องฟ้าจำลองแบบเดิม และแห่งใหม่ โดยมีพลูโตบอย เป็นตัว Mascot ที่จะบอกเล่าเรื่องต่างๆ ของศูนย์วิทยาศาสตร์แห่งนี้ แล้วตอนท้ายๆจะมีภาพดำดิ่งสู่มหาสมุทร และท่องสู่อวกาศ เป็นท้องฟ้าจำลองที่ทันสมัยที่สุด ห้องฉายดาวจะเป็นแบบโดมเอียง
โกปปาอีตาเลีย
โกปปาอีตาเลีย () หรือ อิตาลีคัพ () มีชื่ออย่างเป็นทางการคือ ทิม คัพ (TIM Cup) ตามชื่อของสปอนเซอร์ เป็นการแข่งขันฟุตบอลถ้วยภายในของประเทศอิตาลี เริ่มทำการแข่งขันครั้งแรก เมื่อปี ค.ศ. 1922 แต่ได้เว้นว่างไปนาน จนกระทั่งกลับมาแข่งขันกันอีกครั้งในปี ค.ศ. 1935 หลังจากนั้นก็ได้หยุดทำการแข่งขันอีกครั้ง เนื่องจากเกิดสงครามโลกครั้งที่ 2 ในปี ค.ศ. 1943 และได้กลับมาทำการแข่งขันกันอีกครั้งหนึ่ง ในปี ค.ศ. 1958 โดยที่ในปัจจุบัน ยูเวนตุสครองแชมป์รายการนี้มากที่สุดที่ 10 สมัย รองลงมาเป็นโรมา ที่คว้าแชมป์ได้ 9 สมัย โดยโรมาเข้าถึงรอบชิงชนะเลิศมากที่สุด 16 ครั้ง รองลงมาเป็นยูเวนตุส ที่เข้าชิงชนะเลิศ 14 ครั้ง ซึ่งแชมป์ของรายการนี้ ในอดีตจะได้เข้าร่วมแข่งขันในฟุตบอลสโมสรยุโรป รายการยูฟ่าคัพวินเนอร์สคัพในฤดูกาลถัดไปโดยอัตโนมัติ แต่หลังจากที่รายการคัพวินเนอร์สคัพ ได้ถูกผนวกรวมเข้ากับรายการยูฟ่าคัพ ทีมที่ได้แชมป์รายการนี้ จึงได้สิทธิ์เข้าร่วมแข่งขันในศึกยูฟ่า คัพแทน และตั้งแต่ฤดูกาล 2009-10 เป็นต้นไป ทีมแชมป์ของรายการนี้ จะได้สิทธิ์เข้าแข่งขันในรอบเพลย์-ออฟ ของรายการยูฟ่ายูโรปาลีกหรือยูฟ่าคัพเดิมนั่นเอง โดยสโมสรที่คว้าแชมป์ได้ทุกๆ 10 สมัย จะได้รับสัญลักษณ์ดาวสีเงินติดอยู่ด้านบนของสัญลักษณ์ทีมบนเสื้อ 1 ดวง ซึ่งก็คล้ายกับที่จะได้สัญลักษณ์ดาวสีทอง เมื่อคว้าแชมป์เซเรีย อา ครบ 10 สมัย อย่างไรก็ดี ในขณะนี้มีเฉพาะยูเวนตุสเท่านั้นที่ได้รับสัญลักษณ์ดาวสีเงิน แต่โรมาก็กำลังจะได้เช่นกัน
การแข่งขันรายการนี้เป็นที่รู้กันดีว่ามีจำนวนผู้เข้าชมการแข่งขันในสนามน้อยมาก ทีมส่วนใหญ่มักจะไม่ค่อยให้ความสำคัญกับรายการนี้ และมักจะไม่ส่งตัวผู้เล่นที่ดีที่สุดของทีมลงสนาม
ตั้งแต่ฤดูกาล 2008–09 มีทีมเข้าร่วมแข่งขันในรายการนี้ 78 ทีม จากเดิม 42 ทีม เมื่อฤดูกาลก่อน ที่มีแค่ 20 ทีม จากเซเรีย อา และ 22 ทีม จากเซเรีย เบ โดยได้เพิ่มอีก 18 ทีมจากเลกาโปรปรีมาดีวีซีโอเน (เซเรีย เซ 1 เดิม), 9 ทีม จากเลกาโปรเซกอนดาดีวีซีโอเน (เซเรีย เซ 2 เดิม) และ 9 ทีมจากเซเรีย เด โดยที่ในทุกรอบการแข่งขัน (ยกเว้นในรอบรองชนะเลิศ) จะทำการแข่งขันเพียงแค่นัดเดียวเท่านั้น ในบ้านของผู้ชนะในการจับสลาก ส่วนในรอบรองชนะเลิศ จะทำการแข่งขันแบบเหย้า-เยือน ขณะที่ในรอบชิงชนะเลิศจะจัดขึ้นที่สตาดีโอโอลิมปีโกในกรุงโรม
ธงชาตินครรัฐวาติกัน
ธงชาตินครรัฐวาติกันเป็นธงรูปสี่เหลี่ยมจัตุรัส ภายในแบ่งครึ่งเป็นแถบสองสีตามแนวตั้ง ครึ่งด้านต้นธงเป็นพื้นสีทอง ครึ่งด้านปลายธงเป็นพื้นสีขาว มีรูปกุญแจแห่งนักบุญเปโตรสีเงินและสีทองไขว้ภายใต้มงกุฎแห่งพระสันตะปาปา อันเป็นภาพตราแผ่นดินของนครรัฐวาติกัน ธงนี้นับเป็นธงชาติของ 1 ใน 2 ประเทศที่ใช้ธงรูปสี่เหลี่ยมจัตุรัส ซึ่งอีกธงหนึ่งนั้นได้แก่ธงชาติสวิสเซอร์แลนด์
ธงนี้เริ่มใช้อย่างเป็นทางการเมื่อวันที่ 7 มิถุนายน พ.ศ. 2472 อันเป็นปีที่สมเด็จพระสันตะปาปาปิอุสที่ 11 ลงพระนามในสนธิสัญญาลาเตรัน (Lateran Treaty) กับรัฐบาลอิตาลี ในการก่อตั้งรัฐอิสระแห่งใหม่ที่อยู่ภายใต้การปกครองของศาสนาจักรโรมันคาทอลิก ณ กรุงโรม โดยแบบของธงดังกล่าวอิงตามแบบของธงรัฐพระสันตะปาปาในอดีต
แบริ่ง (การเดินเรือ)
ในการเดินเรือ มุมแบริ่งหมายถึงทิศทางจากวัตถุหนึ่ง ไปสู่อีกวัตถุหนึ่ง โดยมากใช้ในการอ้างอิงวัตถุใดๆ จากเรือของตัวเอง
การแบริ่งสามารถใช้หาความสัมพันธ์ของวัตถุที่ถูกระบุบนแผนที่ได้ และสามารถใช้หาตำแหน่งเรือบนแผนที่ได้ ด้วยการหามุมแบริ่งของวัตถุต่างๆที่ปรากฏบนแผนที่ เช่น เกาะ หรือภูเขา แล้วเทียบพิกัดหาตำแหน่งเรือ
มุมแบริ่งสามารถใช้อ้างอิงถึงทิศทางของเรือลำอื่นได้ ในกรณีที่เรือสองลำสวนกัน และเดินเรือด้วยแบริ่งสัมพัทเดียวกัน การชนกันอาจจะเกิดขึ้น จะต้องมีการเปลี่ยนทิศทางการเดินเรือโดยเรือลำใดลำหนึ่ง หรือทั้งสองลำ
มุมแบริ่งสามารถใช้อ้างอิงพิกัดของวัตถุ ทั้งนิ่งและเคลื่อนไหว เพื่อระบุพิกัดในการยิง
ใช้ในการอ้างถึงตำแหน่งของเรือที่เสียหาย หรือผู้ประสบภัย ในการเข้าไปช่วยเหลือได้
เป็นการวัดมุม โดยเทียบกับทิศเหนือแท้ โดยถือเอาขั้วโลกเหนือเชิงภูมิศาสตร์เป็นอ้างอิง
เป็นการวัดมุม โดยเทียบทิศเหนือของแนวแม่เหล็กไฟฟ้าโลก โดยถือเอาขั้วโลกเหนือตามแนวแม่เหล็กเป็นอ้างอิง
เป็นการวัดมุมเทียบกับเข็มทิศ ซึ่งข้อแต่กต่างระหว่าง Compass Bearings และ Magnetic Bearings ก็คือ Compass Bearings อาจจะคลาดเคลื่อนไปจาก Magnetic Bearings ไม่มาก อันเป็นผลมาจากคลื่นสนามไฟฟ้าที่รบกวนการทำงานของแม่เหล็ก
เป็นการวัดมุมโดยการเทียบกับหัวเรือ
มีหลายวิธีในการวัดมุมแบริงดังนี้
พรหมินทร์ เลิศสุริย์เดช
นายแพทย์ พรหมินทร์ เลิศสุริย์เดช (เกิด 5 พฤศจิกายน พ.ศ. 2497) อดีตรองนายกรัฐมนตรี อดีตรัฐมนตรีว่าการกระทรวงพลังงาน และอดีตเลขาธิการนายกรัฐมนตรี ในรัฐบาลของ พ.ต.ท.ดร.ทักษิณ ชินวัตร
นายแพทย์พรหมินทร์ เลิศสุริย์เดช หรือที่รู้จักกันในชื่อเล่นว่า "หมอมิ้ง" เกิดเมื่อวันที่ 5 พฤศจิกายน พ.ศ. 2497 ในสมัยเป็นนักเรียน นายแพทย์พรหมินทร์ เคยทำงานในตำแหน่งประธานนักเรียนโรงเรียนสวนกุหลาบวิทยาลัย เมื่อจบชั้น ม.ศ. 5 สอบได้เป็นอันดับที่ 6 ของโรงเรียนสวนกุหลาบวิทยาลัย และเป็นอันดับที่ 30 ของประเทศ
ในปี พ.ศ. 2515 ขณะที่กำลังศึกษาอยู่ที่โรงเรียนสวนกุหลาบวิทยาลัย นายแพทย์พรหมินทร์ได้รับเลือกให้เป็นประธานนักเรียน
หลังเหตุการณ์ 14 ตุลาคม 2516 เขาสอบได้คณะวิทยาศาสตร์ มหาวิทยาลัยมหิดล ต่อมาได้รับเลือกให้เป็นประธานนักศึกษา คณะวิทยาศาสตร์ ชีวภาพปี 2 เมื่อปี 2518 ได้รับความไว้วางใจให้เป็นเลขาธิการพรรคแนวร่วมมหิดล (ก่อตั้งเมื่อปี 2517 โดยมีประธานพรรคคนแรกคือ นายแพทย์เหวง โตจิราการ) ในช่วงที่นายแพทย์พรหมินทร์ดำรงตำแหน่งเลขาธิการพรรคนั้น เป็นช่วงที่พรรคแนวร่วมมหิดล มีการขยายตัวสูงสูด นอกจากนี้เขายังดำรงตำแหน่งเลขาธิการแกนม่วง-เหลือง อีกด้วย
ในสมัยนั้นนายแพทย์พรหมินทร์เคยเล่าผ่านหนังสือ "ปูมประวัติศาสตร์มหิดลฯ" ว่าได้นำเอาสรรนิพนธ์ของเหมา เจ๋อ ตุง ว่าด้วยเรื่องการสร้างพรรคมาศึกษาและปรับใช้กับการสร้างพรรคแนวร่วมมหิดล
ในช่วงหลังเหตุการณ์ 6 ตุลาคม 2519 นายแพทย์พรหมินทร์ได้เข้าร่วมกับพรรคคอมมิวนิสต์แห่งประเทศไทย โดยใช้ชื่อจัดตั้งว่า สหายจรัส
ภายหลังจบการศึกษาและทำงานราชการ ต่อมาพรรคพวกเครือข่ายคนเดือนตุลาที่ไปช่วยงาน พ.ต.ท.ดร.ทักษิณ ชินวัตร แนะนำให้ดึงตัวนายแพทย์พรหมินทร์เข้ามาช่วยงานด้านกลยุทธ์ และได้เข้าร่วมทำงานกับกลุ่มบริษัทชินวัตร จนตำแหน่งสุดท้ายคือซีอีโอ ของบริษัทชินแซทเทิลไลท์ คอมมิวนิเคชั่นส์
นายแพทย์พรหมินทร์และบริษัทแมทช์บอกซ์อยู่เบื้องหลังแคมเปญการรณรงค์ทางการเมืองให้กับ พ.ต.ท.ดร.ทักษิณ ชินวัตร ที่เป็นภาพโปสเตอร์ พ.ต.ท.ดร.ทักษิณ ยืนชี้นิ้วมองไกลไปข้างหน้าพร้อมกับคำขวัญ "พลิกเมืองไทยให้แข่งกับโลก" ที่ได้รับว่าพึงพอใจจากคนชั้นกลางเป็นจำนวนมาก
ผู้บริหารแมทช์บอกซ์ เป็นกลุ่มเพื่อนของนายธงชัย วินิจจะกูล ประธานศูนย์นักเรียนแห่งประเทศไทย ที่ใกล้ชิดกับนายแพทย์พรหมินทร์และมีความผูกพันทางอุดมการณ์มาอย่างยาวนาน
ชีวิตส่วนตัว สมรสกับ แพทย์หญิงมัธยา เลิศสุริย์เดช มีบุตร 2 คน คือ นายมติ เลิศสุริย์เดช และ น.ส.มาพร เลิศสุริย์เดช
นายแพทย์พรหมินทร์ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
คอมมานด์ &amp; คองเคอร์: ยูริ รีเวนจ์
คอมมานด์ & คองเคอร์: ยูริ รีเวนจ์ () เป็นเกมแนววางแผนการรบเรียลไทม์ ในซีรีส์ คอมมานด์ & คองเคอร์ พัฒนาโดยบริษัท เวสท์วูด สตูดิโอ เป็นซอฟต์แวร์เสริมของ
ในขณะที่เกิดสงครามเรดอเลิร์ท 2 ยูริ แห่งสหภาพโซเวียต ได้แยกตัวออกมาเป็นอิสระ จากฝ่ายโซเวียต และได้สร้างโคลนของตัวเองขึ้นมาเป็นจำนวนมาก และสร้างเครื่องควบคุมจิตใจของคนอย่างถาวร เรียกว่า Psychic Dominator
จากนี้เนื้อเรื่องจะเปลี่ยนเป็น 2 ส่วนคือ ส่วนของฝ่ายพันธมิตร และฝ่ายโซเวียตและเนื้อเรื่องจะเป็นเนื้อเรื่องที่ผู้เล่นได้เลือกไว้
เมื่อ Psychic Dominator สร้างสำเร็จแล้วที่เกาะอัลคาทราซ สหรัฐอเมริกา ขณะที่เริ่มเล่นแล้ว Psychic Dominator จะทำงานใน 1 นาที แต่ขาดพลังงาน (เนื่องจากโรงไฟฟ้านิวเคลียร์ของโซเวียตที่ยึดมาเสียหาย ฝ่ายพันธมิตร จึงต้องใช้ Time Machine ย้อนไปในอดีต ก่อนที่ Psychic Dominator จะเสร็จสมบูรณ์ แต่พลังงานไม่พอ (เพราะว่าไม่มีโรงไฟฟ้าผลิตพลังงาน) จึงต้องไปยึดโรงไฟฟ้าผลิตพลังงานมา แต่ต้องพบกับกองทัพของยูริที่ขวางไว้ และ ปืนแกตลิ่งของยูริซึ่งพลังอำนาจรุนแรง เมื่อทำลายได้แล้วจึงสามารถยึดได้ (โดยใช้วิศวกร) Time machine จึงทำงานเมื่อข้ามเวลาสำเร็จจะเป็นเวลาเดียวกับที่โซเวียตจะนำกองเรือมาทำลาย Psychic Dominator ฝ่ายพันธมิตรจึงต้องปะทะกับฝ่ายโซเวียต เพื่อป้องกันไม่ให้ฝ่ายโซเวียตทำลายฐานของพันธมิตร เพื่อเปิดทางให้โซเวียตสร้างฐานได้ เมื่อทำลายกองเรือได้แล้ว สามารถนำทันย่า (หน่วยคอมมานโดพันธมิตร) ว่ายน้ำไปทำลาย Psychic Dominator ได้
เริ่มเกม Psychic Dominator (ที่อัลคาทราซ) ยังไม่อยู่ในสภาพพร้อมใช้งาน ต้องรอนับถอยหลัง ก่อน 10 นาที (ในเกมจะไม่มีนับถอยหลัง ) กองเรือโซเวียตได้มาถึงแล้ว และต้องปะทะกับ ปืนใหญ่ของพันธมิตร (ในรูปแบบอิสระจะเป็นอาวุธพิเศษของฝรั่งเศส ฝ่ายพันธมิตร) และกองเรือพันธมิตร เพื่อให้สามารถยกพลขึ้นบกได้ หลังจากยกพลขึ้นบกสำเร็จแล้ว โซเวียตต้องทำลายป้อมปืนกลของพันธมิตรรอบๆ Time machine ได้ก่อน จึงจะสามารถยึดได้ และต้องไปยึดที่ผลิตพลังงานให้ได้จึงจะสามารถย้อนเวลาได้ แต่ว่า เมื่อข้ามเวลาสำเร็จ ได้ข้ามไปในยุคครีเตเชียส และต้องรอเวลา1นาทีในการข้ามเวลาอีกครั้ง ระหว่างนั้น ต้องต่อสู้กับไดโนเสาร์กินเนื้อ ข้ามเวลากลับไปอีกครั้ง ไปตามเป้าหมาย กองทัพโซเวียต จึงติดต่อกับฐานโซเวียตที่มาตั้ง จึงยกพลขึ้นเกาะอัลทาคราซ และทำลาย Psychic Dominator ลงได้สำเร็จ
ทั้ง 2 ฝ่ายได้ทำตามภารกิจที่ได้รับเรื่อยมาต่อสู้กับกองทัพยูริจนได้รับชัยชนะ
มนัส เศียรสิงห์
มนัส เศียรสิงห์ หรือ แดง (15 ตุลาคม พ.ศ. 2497 - 6 ตุลาคม พ.ศ. 2519) ศิลปิน นักวาดภาพ เป็นนักกิจกรรมในช่วงเหตุการณ์ 14 ตุลา และถูกกระสุนปืนเสียชีวิต บริเวณหน้าหอประชุมใหญ่ มหาวิทยาลัยธรรมศาสตร์ ในช่วงเหตุการณ์ 6 ตุลา
มนัส เป็นชาวจังหวัดปทุมธานี เป็นบุตรของนายมณี เศียรสิงห์ และนางสงกรานต์ เกาะทอง เข้าเรียนชั้นมัธยมศึกษาตอนปลายสายอาชีพที่ โรงเรียนกรุงเทพวิจิตรศิลป์ และเข้าร่วมชุมนุมเรียกร้องประชาธิปไตยและเดินขบวน ช่วงก่อนเหตุการณ์ 14 ตุลาคม พ.ศ. 2516 และได้เข้าร่วมกิจกรรมอยู่ในขบวนการนักศึกษาประชาชนระยะนั้น ต่อมาได้เข้าศึกษาต่อแผนกประติมากรรมสากล คณะวิจิตรศิลป์ วิทยาลัยเพาะช่าง ระหว่างศึกษา ได้สมัครเป็นสมาชิก แนวร่วมศิลปินแห่งประเทศไทย จนกระทั่งสำเร็จการศึกษาในเดือนมีนาคม พ.ศ. 2519
มนัส เศียรสิงห์ ถูกเจ้าหน้าที่ยิงเสียชีวิตพร้อมกับเพื่อนนักศึกษาอีกสองสามคน ขณะทำหน้าที่หน่วยรักษาความปลอดภัย บริเวณหน้าหอประชุมใหญ่ มหาวิทยาลัยธรรมศาสตร์ เมื่อเวลารุ่งสางของวันที่ 6 ตุลาคม พ.ศ. 2519
ในปี พ.ศ. 2544 ฝ่ายศิลปกรรม สถาบันปรีดี พนมยงค์ ได้ริเริ่มมอบรางวัล เพื่อมุ่งหวังส่งเสริมคนทำงานศิลปะ ที่มีความคิดและอุดมการณ์ เนื่องในวาระครบรอบ 25 ปี เหตุการณ์ 6 ตุลาคม 2519 ใช้ชื่อว่า รางวัล มนัส เศียรสิงห์ “แดง” (Red Art Award) โดยมีวาระการมอบรางวัล 5 ปี ต่อครั้ง มี 2 ประเภท คือ รางวัลมนัส เศียรสิงห์ “แดง” และ รางวัลมนัส เศียรสิงห์ “แดง” ศิลปินเกียรติยศ โดยมุ่งเน้นที่การทำงานอย่างต่อเนื่องของศิลปิน
แซนแอนโทนีโอ
แซนแอนโทนีโอ () คือเมืองหนึ่งในรัฐเทกซัส ประเทศสหรัฐอเมริกา เป็นเมืองที่ใหญ่เป็นอันดับสองของรัฐ และมีเปอเซ็นต์การเจริญเติบโตเป็นอันดับที่ 4 ของประเทศ ในปี พ.ศ. 2543 - พ.ศ. 2549 ตั้งอยู่ทางทิศใต้ เปรียบเสมือนประตูสู่ภูมิภาคตะวันตกเฉียงใต้ของประเทศ ชื่อเมืองมาจากชื่อของเซนต์แอนโทนีแห่งปาดัว ชาวโปรตุเกส
พระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย
พระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย (2 พฤษภาคม พ.ศ. 2334 - 17 ธันวาคม พ.ศ. 2396) ประสูติเมื่อวันพฤหัสบดี เดือน 6 ขึ้น 3 ค่ำ ปีกุน ตรีศก จุลศํกราช 1153 ตรงกับวันที่ 2 พฤษภาคม พ.ศ. 2334 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราชและเจ้าจอมมารดานวล ไม่มีนามสกุลพระราชทาน
ในรัชสมัยพระบาทสมเด็จพระนั่งเกล้าเจ้าอยู่หัว ทรงรับราชการในกรมพระราชวังบวรสถานมงคล ถึงวันที่ 13 กันยายน พ.ศ. 2372 โปรดเกล้าฯ สถาปนาขึ้นเป็น "กรมหมื่นสวัสดิวิไชย"
ในวันที่ 1 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัวโปรดเกล้าฯ เลื่อนกรมขึ้นเป็น "กรมหลวงพิเศษศรีสวัสดิ์ สุขวัฒนวิไชย"
และในวันที่ 15 กรกฎาคม พ.ศ. 2454 พระบาทสมเด็จพระมงกุฎเกล้าเจ้าอยู่หัวโปรดให้ใช้คำนำพระนามว่า"พระเจ้าบรมวงษ์เธอ"
พระเจ้าบรมวงศ์เธอ กรมหลวงพิเศษศรีสวัสดิ ประชวรพระโรคชราสิ้นพระชนม์เมื่อวันเสาร์ แรม 2 ค่ำ เดือนอ้าย ปีฉลู เบญจศก จ.ศ. 1215 ตรงกับวันที่ 17 ธันวาคม พ.ศ. 2396 พระชันษา 62 ปี 8 เดือน 14 วัน ได้รับพระราชทานเพลิงพระศพ ณ พระเมรุท้องสนามหลวง วันที่ 8 เมษายน พ.ศ. 2397
พระเจ้าบรมวงศ์เธอ กรมหลวงพิเศษศรีสวัสดิ มีพระโอรสธิดา 9 พระองค์ คือ